CELEX: 52014JC0036
Language: ro
Date: 2014-10-29
Title: Propunere comună de DECIZIE A CONSILIULUI privind poziția Uniunii în cadrul Consiliului de asociere instituit prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte, în ceea ce privește adoptarea unei recomandări referitoare la punerea în aplicare a planului de acțiune UE-Tunisia care implementează parteneriatul privilegiat (2013-2017)

|
			
		
		
		52014JC0036
		
			Propunere comună de DECIZIE A CONSILIULUI privind poziția Uniunii în cadrul Consiliului de asociere instituit prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte, în ceea ce privește adoptarea unei recomandări referitoare la punerea în aplicare a planului de acțiune UE-Tunisia care implementează parteneriatul privilegiat (2013-2017) /* JOIN/2014/036 final - 2014/0316 (NLE) */
			
				
		
		
			
			   	EXPUNERE DE MOTIVE
Tunisia și Uniunea Europeană sunt
legate printr-un acord euro-mediteraneean de asociere, care a intrat în vigoare
în luna martie 1998 și pe baza căruia a fost aprobat de către
cele două părți, în mai 2005, un plan de acțiune UE-Tunisia
pentru o perioadă de cinci ani, în cadrul politicii europene de
vecinătate (PEV). În acest cadru, relațiile dintre UE și Tunisia
s-au dezvoltat și s-au maturizat considerabil. Prezentarea, realizată
în martie 2010, a unei propuneri din partea Tunisiei privind acordarea
statutului avansat[1]
a dat un nou impuls acestor relații și a marcat consolidarea lor
semnificativă în domeniul relațiilor politice și al
securității, al economiei și al comerțului, precum și
în diverse sectoare și în contactele dintre popoare.
La expirarea, în 2010, a planului de acțiune
actual din cadrul PEV, s-a considerat că este oportun să se negocieze
și să se semneze un nou plan de acțiune, care are la bază
obiectivele și ambițiile documentului comun privind parteneriatul
privilegiat. Cu toate acestea, în așteptarea semnării acestui nou
plan, ambele părți au convenit, în septembrie 2010, să aplice în
continuare planul de acțiune din 2005.
Contextul politic în care se înscriu relațiile
dintre UE și Tunisia este acela al unei regiuni aflate, de la începutul
anului 2011, într-o situație politică globală marcată de
profunde transformări.
Comunicarea comună intitulată „Un
răspuns nou în contextul schimbărilor din țările vecine”[2] a definit o nouă
strategie axată pe o diferențiere mai marcată, care să îi
permită fiecărui partener să își dezvolte relațiile cu
UE în funcție de propriile aspirații, nevoi și capacități,
dar, în egală măsură, și în conformitate cu principiul
responsabilității reciproce și în funcție de gradul de
aderare la valorile universale ale drepturilor omului, ale democrației și
ale statului de drept, precum și de capacitatea de a pune în practică
prioritățile stabilite de comun acord. Acest nou plan de acțiune
definește în mod clar obiectivele prioritare ale relațiilor dintre UE
și Tunisia, ținând seama pe deplin de parteneriatul privilegiat
și de caracterul exhaustiv al relațiilor dintre cele două
părți.
Serviciul European de Acțiune Externă
(SEAE), în strânsă cooperare cu serviciile Comisiei Europene și cu
statele membre ale UE, a purtat discuții preliminare cu Tunisia, care au
condus la un acord privind proiectul de plan de acțiune, în special la
constituirea unei liste de acțiuni prioritare care trebuie întreprinse în
acest cadru. Cu ocazia ultimei reuniuni a
Consiliului de asociere UE-Tunisia, care s-a desfășurat în data de 14
aprilie 2014, cele două părți au constatat ca au ajuns la un
acord. Finalizarea consultărilor
tehnice de către fiecare dintre părți a fost notificată
printr-un schimb de scrisori.
Noul plan de acțiune UE-Tunisia stabilește
măsuri specifice în vederea respectării de către părți
a obligațiilor care le revin în temeiul acordului euro-mediteraneean.
Acesta le asigură totodată un cadru mai larg pentru consolidarea relațiilor
dintre UE și Tunisia, pentru a se ajunge la un grad ridicat de integrare
economică și pentru a se aprofunda cooperarea politică, în
conformitate cu obiectivele generale ale acordului euro-mediteraneean. Conform
regulamentului privind Instrumentul european de vecinătate[3], planul de acțiune
constituie un element de referință esențial pentru definirea
priorităților Uniunii în cadrul PEV. PEV va continua să joace un
rol de catalizator, constituind un cadru unic de politică, bazat mai ales
pe parteneriat și pe principiul responsabilității comune, precum
și pe o diferențiere în funcție de rezultatele obținute și
pe acordarea de asistență adaptată nevoilor. Comisia
Europeană și Înaltul Reprezentant al Uniunii pentru afaceri externe și
politica de securitate (denumit în continuare „Înaltul Reprezentant”) includ în
anexă textul unei propuneri comune de decizie a Consiliului privind poziția
care urmează să fie adoptată de Uniunea Europeană în cadrul
Consiliului de asociere UE-Tunisia în vederea adoptării unei
recomandări referitoare la punerea în aplicare a planului de acțiune.
Prin urmare, Comisia Europeană și
Înaltul Reprezentant invită Consiliul să adopte următoarea
propunere comună de decizie a Consiliului.
2014/0316 (NLE)
Propunere comună de
DECIZIE A CONSILIULUI
privind poziția Uniunii în cadrul Consiliului
de asociere instituit prin Acordul euro-mediteraneean de instituire a unei
asocieri între Comunitățile Europene și statele membre ale
acestora, pe de o parte, și Republica Tunisiană, pe de altă
parte, în ceea ce privește adoptarea unei recomandări referitoare la
punerea în aplicare a planului de acțiune UE-Tunisia care
implementează parteneriatul privilegiat (2013-2017)

CONSILIUL UNIUNII EUROPENE,
având în vedere Tratatul privind funcționarea
Uniunii Europene, în special articolul 217, coroborat cu articolul 218
alineatul (9),
având în vedere propunerea comună a
Înaltului Reprezentant al Uniunii pentru afaceri externe și politica de
securitate și a Comisiei Europene,
întrucât:
(1)       Acordul euro-mediteraneean de
instituire a unei asocieri între Comunitățile Europene și
statele membre ale acestora, pe de o parte, și Republica Tunisiană,
pe de altă parte, a fost semnat la 17 iulie 1995 și a intrat în
vigoare la 1 martie 1998.
(2)       Părțile intenționează
să aprobe noul plan de acțiune UE-Tunisia în cadrul politicii
europene de vecinătate (PEV) pentru implementarea parteneriatului
privilegiat (2013­2017), care reflectă parteneriatul special dintre cele
două părți și va contribui la punerea în aplicare a
acordului euro-mediteraneean prin elaborarea și adoptarea unor măsuri
concrete în vederea atingerii obiectivelor sale,
ADOPTĂ PREZENTA DECIZIE:
Articolul 1
Poziția Uniunii în cadrul Consiliului de
asociere instituit prin Acordul euro-mediteraneean de instituire a unei
asocieri între Comunitățile Europene și statele membre ale
acestora, pe de o parte, și Republica Tunisiană, pe de altă
parte, în ceea ce privește punerea în aplicare, în cadrul PEV, a planului
de acțiune UE-Tunisia care implementează parteneriatul privilegiat (2013-2017),
se bazează pe proiectul de recomandare a Consiliului de asociere, anexat
la prezenta decizie.
Articolul 2
Prezenta
decizie intră în vigoare la data adoptării.
Adoptată la Bruxelles,
                                                                       Pentru
Consiliu
                                                                       Președintele
[1]               Adoptată de Consiliul de asociere UE-Tunisia la 11
mai 2010.
[2]               COM(2011) 303, 25.5.2011.
[3]               Regulamentul (CE) nr. 232/2014 din 11.3.2014.
ANEXE
la
Propunerea comună de DECIZIE A
CONSILIULUI
privind poziția Uniunii în
cadrul Consiliului de asociere instituit prin Acordul euro­mediteraneean de
instituire a unei asocieri între Comunitățile Europene și
statele membre ale acestora, pe de o parte, și Republica Tunisiană,
pe de altă parte, în ceea ce privește adoptarea unei recomandări
referitoare la punerea în aplicare a planului de acțiune UE-Tunisia care
implementează parteneriatul privilegiat (2013-2017)
ANEXA 1
Propunere
de
Recomandare
referitoare
la punerea în aplicare a planului de acțiune UE-Tunisia în cadrul PEV
care
implementează parteneriatul privilegiat (2013-2017)
Consiliul de asociere UE-Tunisia,
având în vedere Acordul euro-mediteraneean de
instituire a unei asocieri între Comunitățile Europene și
statele membre ale acestora, pe de o parte, și Republica Tunisiană,
pe de altă parte, în special articolul 80,
întrucât:
(1)          Articolul 80 din Acordul
euro-mediteraneean împuternicește Consiliul de asociere să formuleze
recomandările pe care le consideră potrivite pentru îndeplinirea
obiectivelor acordului.
(2)          În conformitate cu articolul 90 din
Acordul euro-mediteraneean, părțile adoptă orice
măsură generală sau specifică necesară pentru
îndeplinirea obligațiilor care le revin în temeiul acordului și se
asigură de îndeplinirea obiectivelor stabilite în acord.
(3)          Părțile la Acordul
euro-mediteraneean au aprobat textul planului de acțiune UE­Tunisia în
cadrul politicii europene de vecinătate (PEV), care implementează
parteneriatul privilegiat (2013 – 2017).
(4)          Acest plan de acțiune
UE-Tunisia din cadrul PEV va contribui la punerea în aplicare a acordului prin
elaborarea și adoptarea, cu acordul comun al părților, a unor
măsuri concrete care vor oferi orientări practice în acest sens.
(5)          Planul de acțiune are dublul
obiectiv de a prezenta măsuri concrete în vederea îndeplinirii, de
către părți, a obligațiilor care decurg din Acordul
euro-mediteraneean și de a oferi un cadru mai larg pentru consolidarea
relațiilor dintre UE și Tunisia, astfel încât să se ajungă
la un grad ridicat de integrare economică și să se aprofundeze
cooperarea politică, în conformitate cu obiectivele generale ale Acordului
euro-mediteraneean,
ADOPTĂ PREZENTA RECOMANDARE:
Articol unic
Consiliul de asociere recomandă părților
să pună în aplicare planul de acțiune UE-Tunisia în cadrul PEV,
care implementează parteneriatul privilegiat (2013-2017), care
figurează în anexă, în măsura în care această punere în
aplicare vizează atingerea obiectivelor Acordului euro-mediteraneean de
instituire a unei asocieri între Comunitățile Europene și
statele membre ale acestora, pe de o parte, și Republica Tunisiană,
pe de altă parte.
Adoptată la […], 
Pentru Consiliul de asociere
Președintele
ANEXA 2
Relațiile
Tunisia - Uniunea Europeană: un parteneriat privilegiat
Plan
de acțiune pentru 2013-2017 
conținut
I.            INTRODUCERE
Începând cu 14 ianuarie 2011, Tunisia a
deschis o nouă pagină a istoriei sale moderne, marcată de o
revoluție pașnică pentru demnitate și libertate, al
cărei unic actor a fost poporul tunisian. Această revoluție a
creat premisele dezvoltării unei democrații veritabile, bazată
pe statul de drept și respectul drepturilor omului și al libertăților
fundamentale.
Acestea sunt valori împărtășite
de acum înainte cu Uniunea Europeană, care motivează aspirațiile
celor două părți de a își ridica relațiile la un nivel
superior și mai strategic, și anume parteneriatul privilegiat. Grație
revoluției, astăzi se deschid perspective radical diferite în relațiile
dintre Tunisia și Uniunea Europeană. UE este hotărâtă
să se angajeze pe termen lung pentru tranziția democratică din
Tunisia, fiind conștientă de faptul că reușita sa va avea
repercusiuni pozitive pentru prosperitatea Tunisiei, dar și, în egală
măsură, pentru întreaga regiune. Sprijinirea
tranziției tunisiene constituie de fapt o oportunitate istorică
pentru Uniunea Europeană, pentru a răspunde în mod substanțial,
eficace și pozitiv provocărilor atât pentru Tunisia, cât și
pentru „Primăvara arabă”, conform reorientării politicii de vecinătate
asupra căreia s-a decis în 2011.
O nouă politică de vecinătate
În fața provocărilor istorice cu
care se confruntă țările din vecinătatea sa, Uniunea
Europeană a definit o nouă abordare în vederea unor răspunsuri
mai bine adaptate evoluției rapide a țărilor partenere și
nevoilor de reforme ale acestora, pentru a stabili și consolida democrații
solide, pentru a susține o creștere economică durabilă și
favorabilă incluziunii și pentru a gestiona legăturile și
fluxurile transfrontaliere.
Noua abordare[1]
se bazează pe răspunderea reciprocă și pe angajamentul
comun față de valorile universale ale drepturilor omului, democrației
și statului de drept. Aceasta instituie un nivel mai ridicat de diferențiere
pentru a își defini sprijinul în funcție de ambițiile țării
partenere în ceea ce privește apropierea de UE, de nevoile sale specifice și
de capacitățile de care dispune, de progresele obținute în
implementarea reformelor, în consolidarea democrației și statului
de drept, precum și în ceea ce privește respectarea drepturilor
omului și a libertăților fundamentale. Abordarea va permite
totodată concretizarea consolidării relațiilor într-o integrare
economică mai extinsă, precum și într-o cooperare politică
mai strânsă în domeniul guvernanței, al securității, al
soluționării conflictelor și în adoptarea unor inițiative
comune în cadrul forurilor internaționale pentru subiecte de interes
comun.
Noua abordare a politicii de vecinătate
urmărește cu precădere: a) să ofere un sprijin sporit
partenerilor care se angajează pe calea aprofundării democrației
și a respectării statului de drept, a drepturilor omului, a
libertăților fundamentale și a egalității de gen; b)
să sprijine dezvoltarea unei economii durabile și favorabile
incluziunii, care să reducă inegalitățile sociale și
regionale, să creeze locuri de muncă și să
îmbunătățească nivelul de trai al populației; c)
să stabilească un parteneriat mai strâns cu popoarele și
societatea civilă ale țărilor partenere.
Noi priorități pentru Tunisia
Revoluția tunisiană poartă în
ea speranța unei vieți mai bune pentru cetățenii Tunisiei,
marcând ruptura cu un sistem de dezvoltare anterior care a fost îndelung
afectat de fracturi structurale economice și sociale.
Noua abordare se bazează astfel pe
edificarea unui nou proiect de societate, care se dorește a fi favorabil
incluziunii sociale și echilibrat, fondat pe buna guvernanță și
pe transparență și pe repartizarea echitabilă a bogățiilor.
Se acordă prioritate ocupării forței
de muncă și coeziunii sociale, dezvoltării regiunilor,
securității și stabilității, precum și justiției
de tranziție, în vederea unui proces de tranziție democratică pe
termen lung.
Aceste priorități subliniază
totodată angajamentul de a intensifica reformele necesare pentru crearea
de instituții democratice care respectă drepturile omului și
drepturile fundamentale și care confirmă hotărârea Tunisiei de a
edifica o societate deschisă și modernă, un spațiu
multicultural și o țesătură socială activă.
Eforturile reformatoare vor fi de asemenea
intensificate în domeniul economic și social, în vederea relansării
economiei și favorizării unei creșteri economice durabile cu un
nivel ridicat al ocupării forței de muncă, bazată pe cunoaștere
și inovare.
Efortul se va concentra în special pe
dezvoltarea unei politici sociale juste, solidare și în avantajul tuturor
categoriilor și regiunilor, pe modernizarea structurii economiei printr-o
orientare mai pronunțată către activitățile
inovatoare, cu un înalt conținut tehnologic și care respectă
mediul, precum și pe ameliorarea competitivității și
mediului de afaceri, în vederea favorizării inițiativei private și
a parteneriatului public-privat.
Un
parteneriat
privilegiat
În acest context, sunt întrunite condițiile
pentru ca Tunisia și Uniunea Europeană să treacă la un
nivel superior, mai strategic de consolidare a relațiilor dintre ele și
de integrare, având în vedere ambițiile reciproce mai înalte. Apropierea
de Uniunea Europeană constituie o constantă și o alegere
fundamentală a politicii externe a Tunisiei[2],
în paralel cu promovarea integrării magrebiene și cu consolidarea
relațiilor cu țările arabe, mediteraneene și africane.
Tunisia și Uniunea Europeană împărtășesc totodată
punctul de vedere potrivit căruia consolidarea liberalizării
economice și a integrării economice și sociale reprezintă o
sursă de creștere economică și de ocupare a forței de
muncă, în vederea promovării unei dezvoltări solidare și a
prosperității partajate.
În cadrul parteneriatului privilegiat, Tunisia
dorește să intre într-o nouă fază de integrare cu UE, care
să fie cât mai avansată posibil.
Acest nou statut reflectă dorința
ambelor părți de a se angaja într-un proces de apropiere care
transcende frontierele liberului schimb și care include o mobilitate
efectivă a persoanelor, reciproc avantajoasă, și un schimb mai
intensificat de cunoștințe.
Luarea în considerare a dimensiunii umane și
științifice a parteneriatului este esențială pentru a
favoriza apropierea dintre actorii societății civile, operatorii
privați, cercetătorii și studenții și autoritățile
locale și regionale și va constitui un semnal politic puternic pentru
cetățenii și comunitatea de afaceri ale ambelor părți.
Acest plan de acțiune evolutiv, elaborat
în comun pentru perioada 2013-2017 reprezintă cadrul de referință
care definește axele prioritare ce vor permite consolidarea relațiilor
dintre cele două părți la toate nivelurile (politic, economic, științific,
social, cultural și uman).
În acest context în continuă schimbare, și
pe baza punerii în aplicare a parteneriatului privilegiat, în conformitate cu
articolul 8 din Tratatul privind Uniunea Europeană și cu aspirațiile
UE și ale Tunisiei de a își consolida relațiile, părțile
convin să inițieze discuții cu privire la posibilitatea de a se
ajunge la un nou acord care să reglementeze relațiile reciproce.
Elementele principale ale
parteneriatului privilegiat dintre UE și Tunisia
Consolidarea relațiilor dintre UE și
Tunisia în cadrul unui parteneriat privilegiat va urma direcțiile
prezentate în continuare.
a) O cooperare politică
aprofundată. Părțile doresc să dea
un nou impuls dialogului și cooperării politice. În special, se are
în vedere intensificarea dialogului politic la nivel înalt, cooperarea
parlamentară, cooperarea pe probleme de securitate, cooperarea în ceea ce
privește democrația și statul de drept, precum și în ceea
ce privește egalitatea de gen, drepturile omului și libertățile
fundamentale, o cooperare mai strânsă cu Consiliul Europei și cu alte
organizații internaționale. De asemenea, această dimensiune
include o cooperare mai intensă în ceea ce privește securitatea,
justiția, gestionarea frontierelor și combaterea criminalității
organizate.
b) O integrare economică și
socială extinsă cu Uniunea Europeană, care să permită
edificarea unui spațiu economic comun.
Parteneriatul privilegiat urmărește, de asemenea, o integrare mai
profundă a partenerilor în ceea ce privește aspectele economice,
sociale și umane. Acesta ține seama de provocările cu care se
confruntă Tunisia în această etapă de tranziție
democratică, inclusiv redresarea economiei și imperativele unei
dezvoltări favorabile incluziunii și durabile În perspectiva
dezvoltării relațiilor comerciale și economice, se are în vedere
încheierea unui acord de liber schimb aprofundat și cuprinzător (ALSAC)
între Tunisia și UE care va contribui la integrarea treptată a
Tunisiei în piața internă a Uniunii, în vederea edificării unui Spațiu
Economic Comun.
Tunisia dorește să acționeze în
vederea unei armonizări legislative sporite, cu o apropiere
progresivă a legislațiilor. În acest scop, în conformitate cu planul
de acțiune, Tunisia și UE vor determina împreună care sunt
sectoarele în care eforturile de apropiere vor reprezenta o prioritate.
Ulterior, după identificarea diferențelor dintre legislația
tunisiană și acquis-ul comunitar, obiectivele de apropiere de
acquis-ul comunitar vor fi stabilite de Tunisia în cadrul unui program național
de armonizare, iar UE va institui o serie de măsuri de însoțire
pentru a sprijini realizarea acestor obiective.
Integrarea va beneficia de un dialog consolidat
privind reformele socioeconomice inclusiv performanța economică,
promovarea întreprinderilor mici și mijlocii (IMM-urilor), elaborarea unei
strategii integrate a ocupării forței de muncă și a
incluziunii sociale, precum și de o extindere a cooperării sectoriale
care să acopere domenii cheie, cum ar fi energia, transporturile,
industria, agricultura, mediul sau schimbările climatice (a se vedea anexa
2).
c) Un parteneriat mai strâns între popoare. Un parteneriat privilegiat nu poate fi avut în vedere fără
consolidarea legăturilor între popoare prin intermediul unei apropieri și
al unei cooperări directe între oameni și organizații. În acest
context, cooperarea și schimburile în domeniul educației, formării
profesionale, ocupării forței de muncă, cercetării-inovării,
sănătății, culturii și tineretului vor juca un rol
esențial. De asemenea, va avea loc un dialog privind migrația,
mobilitatea și securitatea, obiectivul fiind încheierea unui parteneriat
pentru mobilitate care să stabilească un cadru de cooperare
echilibrat și responsabil în materie de circulația persoanelor,
gestionarea migrației legale, legăturile dintre migrație și
dezvoltare, protecția drepturilor migranților și lupta împotriva
migrației neregulamentare, a criminalității organizate legate de
imigrare, precum și în materie de readmisie.
În mod similar, consolidarea relațiilor
dintre Uniunea Europeană și Tunisia implică o largă
mobilizare a tuturor actorilor nestatali și a societății
civile, care au un rol important de jucat în asigurarea succesului
procesului de democratizare. Se vor institui
mecanisme de consultare pentru a garanta că societatea civilă își
asumă pe deplin rolul de interlocutor în dialogul cu autoritățile
și instituțiile europene, în special în contextul finalizării și
punerii în aplicare a acestui plan de acțiune.
O nouă
metodă
Saltul calitativ avut în vedere de Uniunea
Europeană și Tunisia în relațiile lor se va baza pe o serie de
principii și instrumente, pentru a asigura mai bine îndeplinirea
obiectivelor urmărite.
Angajamente specifice, clare și
concrete pentru o perioadă de 5 ani. Aprofundarea
relațiilor implică asumarea de către părți a unor
angajamente solide pentru câteva sectoare prioritare, pentru a se răspunde
provocărilor asociate tranziției democratice: redresarea
economică, promovarea IMM-urilor și dezvoltarea durabilă și
favorabilă incluziunii, ocuparea forței de muncă,
îmbunătățirea condițiilor de trai și lupta împotriva
inegalităților; consolidarea statului de drept, a bunei guvernanțe
și a pluralismului democratic, independența justiției,
respectarea drepturilor omului și a libertăților fundamentale,
egalitatea de gen, reforma sectorului securității, independența
mass-media și sprijinul acordat societății civile. Parteneriatul
privilegiat ar trebui, de asemenea, să contribuie la apropierea
societăților noastre în sensul cel mai larg al termenului, prin
intermediul unui dialog intercultural extins.
Participarea la agențiile și la
programele Uniunii Europene. Un alt instrument care
contribuie la cea mai sporită integrare dorită între Tunisia și
Uniunea Europeană este participarea Tunisiei la anumite agenții și
programe ale Uniunii pentru care temeiul juridic prevede participarea țărilor
terțe. În acest sens, planul de acțiune precizează practicile
care trebuie urmate.
Un sprijin tehnic și financiar mai
ambițios, adaptat priorităților Tunisiei și în conformitate cu noile orientări ale politicii de
vecinătate, în scopul sprijinirii realizării obiectivelor Acordului
de asociere, și în cadrul perspectivelor financiare ale Uniunii începând
cu 2014. Parteneriatul privilegiat include perspectiva unei asistențe
financiare adecvate oferite de Uniunea Europeană Tunisiei,
corespunzător nivelului de ambiție al reformelor, nevoilor sale
specifice, capacităților de care dispune, precum și în funcție
de progresele realizate în vederea unei puneri efective în aplicare a
reformelor.
UE și-a confirmat
deja decizia de a crește în mod semnificativ sprijinul acordat Tunisiei,
cu un angajament constând în donații de cel puțin 400 de milioane EUR
pentru perioada 2011-2013 (față de 240 de milioane EUR care
fuseseră prevăzute înainte de revoluție). Fondurile
disponibile vor fi destinate cu prioritate măsurilor de asistență
pentru reformele necesare pentru instituirea unui stat democratic (sprijin
pentru organizarea alegerilor, reforma sectorului securității, justiției,
media, sprijin pentru procesul de tranziție a justiției și
respectarea drepturilor omului și a libertăților fundamentale),
continuării redresării economice și consolidării coeziunii
sociale (reforme economice, promovarea ocupării forței de muncă și
a dezvoltării regionale și combaterea excluziunii sociale, a
inegalității și a sărăciei, consolidarea instituțională
etc.).
Pe de altă parte, anumite state membre,
Banca Europeană de Investiții (BEI) și Banca Europeană
pentru Reconstrucție și Dezvoltare (BERD) vor furniza un sprijin
constant, în special pentru investiții, infrastructură, asistența
acordată sectorului privat și ocupării forței de
muncă, printre altele prin intermediul angajamentelor asumate în cadrul G
8 (Parteneriatul de la Deauville). Programarea acestui sprijin în cadrul unor
proceduri corespunzătoare va lua în considerare angajamentele asumate în
cadrul prezentului plan de acțiune și în toate instrumentele
relevante, inclusiv concluziile grupului operativ Tunisia-Uniunea
Europeană din 28 și 29 septembrie 2011.
Adaptabilitate și evaluare
intermediară. Planul de acțiune, care este
adoptat pentru o perioadă de cinci ani, va putea fi reexaminat de
Consiliul de asociere în funcție de progresele înregistrate în punerea în
aplicare sau de eventuale nevoi noi determinate de situația din Tunisia
sau din Uniunea Europeană. Organismele instituite în temeiul Acordului de
asociere vor face propuneri adecvate.
Monitorizarea punerii în aplicare a
planului de acțiune. Punerea în aplicare a
reformelor în numeroase sectoare-cheie presupune stabilirea unor obiective
precise și punerea la dispoziție a unor mijloace adecvate. Pentru a
se garanta cea mai bună punere în aplicare posibilă și pentru a
se face legătura dintre obiective și progresele înregistrate în
urmărirea acestora, pe de o parte, și sprijinul acordat, pe de
altă parte, se va asigura o monitorizare regulată de către
Comitetul de asociere și de către subcomitetele instituite în cadrul
Acordului de asociere, precum și prin rapoartele privind progresele
înregistrate proprii fiecărei părți.
Ambele părți vor realiza o
reexaminare a subcomitetelor în vederea adaptării componenței și
atribuțiilor acestora la noile ambiții ale statutului privilegiat.
II.          PLANUL DE ACȚIUNE
Pentru a conferi acestui plan de acțiune
un caracter atât strategic, cât și operațional, părțile
convin să își concentreze cooperarea asupra unui număr limitat
de domenii și obiective de atins, astfel cum sunt rezumate în tabelul din
anexa 1.
În plus, realizarea obiectivelor planului de
acțiune necesită o întărire a dialogului privind reformele
socioeconomice, în special privind politica de ocupare a forței de
muncă și de incluziune socială și strategiile de redresare
pentru edificarea unei creșteri economice durabile, bazate pe cunoaștere,
precum și extinderea cooperării sectoriale care să acopere
domenii-cheie, cum ar fi energia, transporturile, industria, agricultura,
turismul, dezvoltarea competențelor, protecția mediului sau
schimbările climatice.
Acesta din urmă rămâne documentul de
referință pentru punerea în aplicare a Acordului de asociere (AA).
Planul de acțiune acoperă toate domeniile care fac parte din AA și
înglobează toate aspectele cooperării dintre Tunisia și UE,
inclusiv activitățile Comitetului de asociere și ale
subcomitetelor. Subcomitetele vor avea misiunea de a defini, pe baza
obiectivelor prioritare indicate în planul de acțiune, măsurile
concrete necesare pentru urmărirea acestor obiective.
Pentru perioada următoare, prioritățile
părților se vor axa pe următoarele domenii:
Statul de drept și democrația
1)           instituirea unui sistem electoral
democratic, în special prin consolidarea independenței și a funcționării
„autorității publice independente” care este responsabilă cu
gestionarea și organizarea alegerilor;
2)           asigurarea independenței justiției,
creșterea profesionalismului și eficacității acesteia
(accesul la justiție, durata proceselor), asigurarea respectării
drepturilor omului, a prezumției de nevinovăție și a
dreptului la un proces echitabil;
3)           reformarea sectorului securității
în cadrul unei reforme cuprinzătoare și aprofundate, în vederea
asigurării respectării standardelor internaționale în ceea ce
privește statul de drept, drepturile omului și dreptul internațional;
4)           consolidarea protecției
drepturilor omului, inclusiv a drepturilor femeilor și copiilor;
5)           realizarea reformei mijloacelor de
informare în masă și profesionalizarea acestui sector;
6)           consolidarea rolului și a
capacităților societății civile.
Cooperarea în domeniul migrației,
mobilității și securității
7)           desfășurarea unui dialog
privind migrația, mobilitatea și securitatea, și încheierea unui
parteneriat pentru mobilitate.
Integrare economică și
socială extinsă
8)           realizarea unei reforme economice în
vederea unei creșteri economice favorabile incluziunii, a
competitivității și a ameliorării mediului de afaceri și
de investiții;
9)           aprofundarea integrării
economice și încheierea unui acord de liber schimb cuprinzător și
aprofundat și apropierea de acquis-ul UE;
10)         dezvoltarea competențelor,
accesul la cunoaștere și inovare;
11)         ocuparea forței de muncă,
coeziune și integrare socială și dezvoltare regională și
locală;
12)         dezvoltarea agriculturii și
dezvoltare rurală.
Dezvoltare durabilă
13)         Dezvoltarea și punerea în
aplicare a unor strategii și programe care urmăresc asigurarea unei
dezvoltări durabile, inclusiv îmbunătățirea protecției
mediului în conformitate cu intenția exprimată în Comunicarea
Comisiei privind cadrul financiar multianual din iunie 2011[3], de a crește
proporția din bugetul UE alocată schimbărilor climatice la cel
puțin 20 %.
Tabelul din anexa 1 oferă un cadru
de referință pentru revizuirea acestor priorități,
precizând indicatori, un calendar de implementare, precum și resursele
mobilizate.
A           Cooperare politică
I.            Dialog și cooperare politică și
strategică
1.           Intensificarea dialogului politic și
strategic
            Activități / obiective specifice:
·              
intensificarea dialogului politic, inclusiv prin
organizarea unor întâlniri la nivel înalt Tunisia/Uniunea Europeană, pe o
bază ad hoc, organizarea de reuniuni periodice atât la nivel de
miniștri, cât și de înalți funcționari; 
·              
promovarea participării unor reprezentanți
ai Tunisiei la reuniunile informale ale comitetelor și grupurilor de lucru
ale Consiliului, responsabile pentru politica externă și de
securitate comună a Uniunii Europene, pe o bază ad hoc;
·              
o mai mare coordonare la nivelul forurilor
multilaterale (ONU etc.) cu scopul de a armoniza și coordona pozițiile
politice cu privire la chestiuni de interes comun;
·              
cooperare diplomatică, în special prin
instituirea unor relații de cooperare și a unor schimburi de experiență
între Institutul diplomatic pentru formare și studii din Tunisia și
instituțiile universitare și academiile diplomatice ale statelor
membre.
2.           Cooperarea parlamentară
            Activități / obiective specifice:
·              
dezvoltarea cooperării parlamentare, inclusiv
prin sprijin pentru Adunarea parlamentară, prin constituirea unei comisii
parlamentare mixte între Parlamentul European și Parlamentul Tunisiei,
consolidarea cooperării și a parteneriatului dintre Parlamentului
Tunisiei și Adunarea Parlamentară a Uniunii pentru Mediterana, precum
și intensificarea contactelor dintre partide politice și grupuri
parlamentare din Tunisia și UE.
3.           Consolidarea dialogului și a
cooperării în materie de prevenire a conflictelor și de gestionare a
crizelor
            Activități / obiective specifice:
·              
consolidarea cooperării și a dialogului
UE-Tunisia în cadrul politicii externe și de securitate comune (PESC) și
al politicii de securitate și apărare comune (PSAC);
·              
dezvoltarea unui parteneriat pentru pace și
securitate în Africa, ținând cont de interesele ambelor părți;
·              
aprofundarea participării Tunisiei la
parteneriatul mediteraneean al Organizației pentru Securitate și
Cooperare în Europa (OSCE) prin intermediul Grupului de contact și prin
contribuții bilaterale pe o bază voluntară.
4.           Consolidarea cooperării în
materie de neproliferare a armelor de distrugere în masă (ADM) și a
vectorilor acestora, controlul transferurilor de arme convenționale și
combaterea răspândirii armamentului ușor și a armelor de calibru
mic.
Activități/obiective
specifice:
Arme de
distrugere în masă și bunuri cu întrebuințare dublă:
·              
cooperarea și aducerea unei contribuții
la punerea integrală în aplicare a obligațiilor internaționale
existente în domeniul combaterii proliferării armelor de distrugere în
masă și a vectorilor acestora, precum și sprijinirea rolului
Agenției Internaționale pentru Energie Atomică (AIEA);
·              
continuarea punerii în aplicare a unui sistem de
control național efectiv al bunurilor cu dublă utilizare și
incriminarea proliferării armelor de distrugere în masă și a
vectorilor acestora, în conformitate cu angajamentele internaționale ale
părților, în special cu rezoluțiile internaționale
relevante, inclusiv rezoluția 1540/2004 a Consiliului de Securitate
al Organizației Națiunilor Unite;
·              
luarea măsurilor necesare pentru semnarea,
ratificarea sau aderarea la alte tratate și instrumente internaționale
de combatere a proliferării armelor de distrugere în masă și a
vectorilor acestora;
·              
adoptarea legislației naționale care
permite incriminarea proliferării armelor de distrugere în masă și
a vectorilor acestora;
·              
înființarea, cu sprijinul UE, a unui sistem
eficace la nivel național de control al exporturilor și al
tranzitului bunurilor legate de armele de distrugere în masă, inclusiv
controlul utilizării finale a tehnologiilor cu dublă utilizare.
Arme convenționale:
·              
dezvoltarea dialogului politic periodic privind
transferul de arme convenționale și intensificarea cooperării în
materie de prevenire a traficului ilicit;
·              
intensificarea dialogului în vederea adoptării
unui tratat al Organizației Națiunilor Unite care să
stabilească norme comune pentru comerțul mondial cu arme convenționale;
·              
instituirea, cu sprijinul logistic al UE, a unui
sistem național eficace de control al exporturilor de arme și muniții
convenționale, inclusiv de controale la utilizatorul final.
5.           Cooperarea în domeniul protecției
civile
Activități/obiective
specifice:
·              
continuarea cooperării regionale în materie de
prevenire, pregătire, formare, detectare, alertă timpurie și
răspuns la dezastrele naturale și la cele cauzate de activitățile
umane, printre care și riscurile tehnologice;
·              
adoptarea de acorduri operaționale între
organismele tunisiene și cele ale Comisiei Europene privind cooperarea cu
Centrul de monitorizare și de informare (MIC) pe durata activării
mecanismului comunitar de protecție civilă.
II.          Democrația, statul de drept și guvernanța
6.           Apropierea cadrului legislativ al
Tunisiei de cel al UE și al Consiliului Europei în aceste domenii
Activități/obiective
specifice:
·              
consolidarea cooperării dintre Tunisia și
Consiliul Europei în domeniul promovării drepturilor omului, a statului de
drept și a democrației, în special în vederea eventualei aderări
a Tunisiei la anumite convenții ale Consiliului Europei.
7.           Consolidarea instituțiilor care
garantează democrația și statul de drept
Activități/obiective
specifice:
·              
adoptarea de dispoziții constituționale,
legislative și de reglementare care vizează consolidarea statului de
drept (rolul Parlamentului, independența partidelor politice etc.);
·              
consolidarea capacității administrative a
instituțiilor democratice și a actorilor democratici (Parlamentul,
partidele politice etc.);
·              
adoptarea unui cadru electoral democratic,
instituirea unei comisii independente pentru organizarea alegerilor și
consolidarea capacității organizațiilor societății
civile tunisiene pentru observarea alegerilor, adoptarea de regulamente privind
observarea alegerilor (inclusiv de către actori internaționali).
8.           Consolidarea independenței și
eficacității justiției și eforturile de ameliorare a condițiilor
de detenție
Activități
/ obiective specifice:
·              
Reformarea și modernizarea sistemului judiciar,
în vederea garantării independenței, imparțialității,
profesionalismului, responsabilității și a unei mai bune funcționări
a justiției, utilizând ca sursă de inspirație, după caz,
standardele elaborate de Organizația Națiunilor Unite și de
Consiliul Europei;
·              
acordarea de sprijin de natură tehnică,
în contextul reformei justiției, care să însoțească
eforturile Tunisiei de a moderniza acest sector, inclusiv prin informatizarea
administrației sale, îmbunătățirea accesului la justiție
și consolidarea capacităților actorilor sistemului;
·              
instituirea de mecanisme/acțiuni în domeniul
justiției de tranziție;
·              
reformarea Codului penal și a Codului de
procedură penală pentru a le aduce în conformitate cu legislația
internațională în domeniul drepturilor omului;
·              
consolidarea acțiunilor de îmbunătățire
a condițiilor de detenție și în penitenciare, cu precădere
a celor pentru minori, și asigurarea drepturilor deținuților,
inclusiv prin formarea și consolidarea capacităților funcționarilor
însărcinați cu aplicarea legii.
III.         Dialogul și cooperarea cu privire la chestiuni legate
de drepturile omului și libertățile fundamentale
9.           Dialogul și cooperarea cu
privire la chestiuni legate de drepturile omului și libertățile
fundamentale
            Activități / obiective specifice:
·              
consolidarea dialogului și a cooperării
dintre UE și Tunisia privind respectarea și promovarea drepturilor
omului și a drepturilor fundamentale;
·              
aprofundarea dialogului privind cooperarea în
cadrul organizațiilor internaționale, în special al Organizației
Națiunilor Unite.
10.         Punerea în aplicare a convențiilor
internaționale în domeniul drepturilor omului și cooperarea cu
procedurile și mecanismele speciale ale Organizației Națiunilor
Unite
Activități
/ obiective specifice:
·              
asigurarea respectării principiului prevalenței
convențiilor internaționale ratificate asupra legislației naționale;
·              
finalizarea treptată a procesului de
transpunere și de punere în aplicare a convențiilor internaționale
ratificate de către Tunisia[4] în vederea ridicării rezervelor;
·              
cooperarea cu Oficiul Înaltului Comisariat al
Organizației Națiunilor Unite pentru Drepturile Omului și cu
mecanismele speciale ale Organizației Națiunilor Unite privind
drepturile omului, în special în urma invitației permanente adresate de
autoritățile tunisiene începând din februarie 2011;
·              
în urma trecerii Tunisiei prin procesul de Evaluare
periodică universală (mai 2012), sprijinirea punerii în aplicare a
recomandărilor acceptate de Tunisia în acest context.
11.         Respectarea libertăților de
exprimare, de asociere și de întrunire, în conformitate cu Pactul internațional
cu privire la drepturile civile și politice al Organizației Națiunilor
Unite (PIDCP)
Activități/obiective
specifice:
·              
consolidarea libertății de asociere și
de întrunire pașnică, precum și a libertății de
exprimare și de opinie, pe baza recomandărilor relevante ale
comitetului instituit în temeiul PIDCP și ale Evaluării periodice
universale a Consiliului pentru Drepturile Omului al ONU, inclusiv în ceea ce
privește ONG-urile și actorii nestatali; 
·              
îmbunătățirea noului Cod al presei,
pentru a fi în conformitate cu standardele internaționale; anularea
pedepselor cu închisoarea pentru infracțiunile de presă și de
calomnie și garantarea protecției surselor de informații;
·              
asigurarea unui acces liber și fără
restricții la noile tehnologii, inclusiv la internet, și garantarea
libertății de exprimare și de difuzare de informații pe
internet, în conformitate cu normele internaționale;
·              
facilitarea schimburilor comerciale și
sprijinirea inițiativelor de cooperare între asociațiile tunisiene și
europene.
12.         Promovarea și apărarea
drepturilor femeilor și copiilor
Activități
/ obiective specifice:
·              
punerea în aplicare a Convenției privind
eliminarea tuturor formelor de discriminare împotriva femeilor (CEDEF) și
a principiului egalității drepturilor și libertăților
civile, politice, economice, sociale și culturale;
·              
consolidarea cadrului legislativ în vederea
combaterii tuturor formelor de discriminare, în vederea promovării
egalității de gen și a sporirii participării și
integrării femeilor în viața publică, politică,
culturală și economică;
·              
continuarea acțiunilor întreprinse pentru a
asigura egalitatea de gen și pentru a combate discriminarea și violența
împotriva femeilor, în conformitate cu convențiile internaționale
relevante; consolidarea cadrului legislativ pentru a oferi o mai bună
protecție a femeilor împotriva tuturor formelor de violență,
inclusiv a violenței domestice;
·              
consolidarea rolului societății civile în
promovarea și protecția drepturilor femeii și ale copilului și
promovarea creării de rețele în acest domeniu;
·              
consolidarea drepturilor copilului pe baza
recomandărilor Comitetului pentru drepturile copilului al Organizației
Națiunilor Unite, în special protecția copilului împotriva
oricăror forme de violență, împotriva abandonului și a
exploatării.
13.         Abolirea pedepsei cu moartea și
combaterea torturii și a oricăror forme de discriminare
Activități
/ obiective specifice:
·              
menținerea moratoriului de facto privind execuțiile;
·              
continuarea dialogului privind revizuirea dispozițiilor
din Codul penal care vizează abolirea pedepsei cu moartea;
·              
luarea în considerare a asocierii la inițiativa
transregională privind pedeapsa cu moartea, sprijinită de UE în
cadrul Adunării Generale a Organizației Națiunilor Unite;
·              
în urma ratificării de către
autoritățile tunisiene a „Protocolul opțional la Convenția
împotriva torturii și altor pedepse ori tratamente cu cruzime, inumane sau
degradante”, oferirea de sprijin tehnic pentru punerea în aplicare a
protocolului și a instrumentelor sale, inclusiv prin sprijinirea înființării
autorității naționale de prevenire prevăzute de protocol.
14.         Promovarea rolului societății
civile și protecția apărătorilor drepturilor omului
Activități
/ obiective specifice:
·              
creșterea participării tuturor
segmentelor societății tunisiene la viața publică și
politică, cu precădere prin consolidarea garanțiilor pentru
libertățile fundamentale și prin instituirea unor mecanisme de
consultare și dialog;
·              
creșterea gradului de implicare a diferiților
actori ai societății civile și a părților interesate
la propunerea, elaborarea și monitorizarea punerii în aplicare a
reformelor constituționale și legislative.
15.         Cooperarea în ceea ce privește
aplicarea universală a Statutului de la Roma al Curții Penale Internaționale
Activități
/ obiective specifice:
·              
adoptarea unei legislații naționale
privind punerea în aplicare a Statutului de la Roma și schimb de experiență
în ceea ce privește modificările juridice necesare pentru punerea în
aplicare a Statutului de la Roma;
·              
sprijinirea activităților de formare
destinate judecătorilor, avocaților și forțelor de
securitate în domeniile de competență a Curții Penale Internaționale
(CPI), mai ales prin studierea jurisprudenței CPI și a celei naționale
în domeniile acoperite de CPI.
IV.         Cooperarea și inițiativele continentale și
regionale
16.         Sprijinirea punerii în aplicare a inițiativelor
și proiectelor de integrare la nivel de continent și de regiune
Activități/obiective
specifice:
·              
favorizarea integrării intraregionale, inclusiv
în regiunea Maghreb, în special în cadrul Uniunii Maghrebului Arab (UMA) și
al procesului Agadir;
·              
intensificarea cooperării în cadrul instituțiilor
regionale din Maghreb, al Forumului 5 + 5, al Forumului mediteraneean, al
Uniunii pentru Mediterana, al Parteneriatului UE-Africa și al organizațiilor
regionale, cum ar fi Observatorul European pentru Sahara și Sahel;
·              
inițierea unui dialog privind posibilitățile
de cooperare tripartite între Tunisia și părțile interesate
tunisiene și europene publice și private, pentru a impulsiona
dezvoltarea în Africa.
V.          Cooperarea
în materie de justiție și de securitate
17.         Promovarea legislației
privind cooperarea juridică și judiciară dintre state și
instituirea unor măsuri de însoțire adecvate
Activități
/ obiective specifice:
·              
lansarea, cât mai curând posibil, a unui proces de
reflecție asupra principalelor convenții internaționale, în
special asupra celor elaborate sub auspiciile Conferinței de la Haga
privind dreptul internațional privat în domeniul dreptului familiei;
·              
promovarea în continuare a unor soluții
practice pentru a preveni, gestiona și soluționa litigiile legate de
răspunderea părintească, inclusiv cele legate de problema
copiilor cuplurilor mixte separate;
·              
continuarea dialogului privind aspectele internaționale
ale protecției copiilor și dreptului familiei, în contextul
participării Tunisiei la Conferința judiciară de la Malta
privind aspectele transfrontaliere ale dreptului familiei („procesul Malta”);
·              
examinarea posibilității de a semna,
ratifica și pune în aplicare principalele convenții internaționale,
cum ar fi: Convenția de la Haga din 1965 privind notificarea și
comunicarea în străinătate a actelor judiciare și extrajudiciare
în materie civilă sau comercială, Convenția de la Haga din 1970
privind obținerea de probe în străinătate în materie civilă
sau comercială, Convenția de la Haga din 1980 privind aspectele
civile ale răpirii internaționale a copiilor, Convenția de la
Haga din 1996 privind răspunderea părintească și protecția
copiilor.
18.         Consolidarea cooperării
judiciare și apropierea sistemelor juridice ale ambelor părți
Activități
/ obiective specifice:
·              
evaluarea situației actuale a cooperării
judiciare dintre Tunisia și Uniunea Europeană și adoptarea de
măsuri în vederea intensificării acesteia;
·              
continuarea punerii în aplicare a măsurilor
prevăzute în convențiile Organizației Națiunilor Unite
[Convenția Organizației Națiunilor Unite împotriva
criminalității transnaționale organizate (UNTOC) și
împotriva corupției (UNCAC)], ratificate de Tunisia;
·              
instituirea unui program de sprijin pentru
modernizarea și independența justiției din Tunisia.
19.         Consolidarea cooperării dintre
autoritățile judiciare și polițienești din Tunisia și
statele membre
Activități
/ obiective specifice:
·              
evaluarea situației actuale a cooperării
dintre Tunisia și UE, în vederea intensificării acesteia, în special
în cadrul schimburilor de experiență dintre școlile de formare
existente la nivelul statelor membre și al UE și omologii lor
tunisieni, în domeniul judiciar și al securității;
·              
asigurarea punerii în aplicare a măsurilor
prevăzute în convențiile internaționale relevante.
20.         Intensificarea luptei împotriva corupției
Activități
/ obiective specifice:
·              
realizarea de schimburi de informații privind
legislația și strategiile europene și tunisiene și
aplicarea instrumentelor internaționale, de schimburi de bune practici
privind combaterea corupției și dezvoltarea unei cooperări în
acest domeniu, inclusiv în cadrul punerii în aplicare a Convenției ONU din
2003 privind corupția;
·              
susținerea eforturilor depuse de autoritățile
tunisiene în lupta împotriva corupției, inclusiv crearea unui nod jurisdicțional
specializat în cazurile de corupție la nivelul Tribunalului de primă
instanță din Tunis;
·              
analizarea posibilității de a sprijini
operaționalizarea Decretului-lege nr. 120 din 14 noiembrie 2011
privind instanța anticorupție;
·              
sprijinirea în continuare a eforturilor Tunisiei,
prin intermediul asistenței reciproce în materie penală, care
vizează repatrierea activelor și bunurilor dobândite în mod fraudulos
de fostul președinte destituit și de membrii familiei sale, înghețate
în prezent sub jurisdicția statelor membre ale UE, în cadrul convențiilor
internaționale relevante, inclusiv Convenția Organizației Națiunilor
Unite din 2003 privind lupta împotriva corupției.
21.         Cooperarea în ceea ce privește
lupta împotriva terorismului și a criminalității organizate
Activități
/ obiective specifice:
·              
consolidarea cooperării în ceea ce privește
lupta împotriva terorismului, a criminalității organizate și a
criminalității informatice, dintre diferitele organisme judiciare și
de securitate, inclusiv pe baza ratificării și punerii în aplicare a
instrumentelor internaționale adecvate, precum și prin promovarea
participării responsabililor tunisieni la acțiuni de formare
specifică și specializată în domeniul prevenirii și luptei
împotriva terorismului existente la nivelul statelor membre ale UE;
·              
cooperarea prin schimb de bune practici și
prin schimburi la nivel tehnic și continuarea eforturilor legate de
sensibilizarea tinerilor cu privire la pericolele radicalizării violente și
ale extremismului, sub toate formele sale, pentru a le inculca cultura
deschiderii, a toleranței și a solidarității, printre
altele cu victimele terorismului, și pentru a-i proteja de riscul
înfăptuirii de infracțiuni, mai ales a celor legate de terorism;
·              
sprijinirea eforturilor Tunisiei de a garanta
respectarea drepturilor omului în lupta împotriva terorismului, inclusiv în
contextul reformei sectorului securității.
22.         Instrumentele internaționale de
combatere a criminalității organizate
Activități
/ obiective specifice:
·              
realizarea de schimburi de informații și
de experiență privind punerea în aplicare a Convenției Organizației
Națiunilor Unite împotriva criminalității transnaționale
organizate (2000) și a protocoalelor sale adiționale;
·              
elaborarea unei legislații conforme cu
standardele și instrumentele internaționale relevante în lupta
împotriva criminalității organizate.
23.         Dezvoltarea metodelor și
mijloacelor de combatere a traficului de persoane și de protejare a
victimelor acestui trafic
Activități
/ obiective specifice:
·              
adoptarea unui cadru legislativ pentru combaterea
traficului de persoane și protejarea victimelor acestui trafic;
·              
consolidarea capacităților diverselor
categorii de magistrați și a forțelor de securitate, în special
prin intermediul unor acțiuni specifice de formare specializată în
domeniul combaterii traficului de ființe umane și al protejării
victimelor acestui trafic de persoane;
·              
inițierea unui dialog în vederea stabilirii
unei abordări comune de combatere care vizează agenții de
recrutare, persoanele care transportă victimele, persoanele care le
exploatează, ceilalți intermediari, clienții și
beneficiarii;
·              
consolidarea sprijinului acordat grupurilor care
sunt cele mai vulnerabile (femeile și copiii);
·              
dezvoltarea unor acțiuni de prevenire a imigrației
ilegale, în special a celor destinate grupurilor care sunt cele mai
vulnerabile, cu precădere prin oferirea de sprijin, inclusiv sprijin
european, în vederea favorizării codezvoltării, a creării de
mijloace de trai și de locuri de muncă și a îmbunătățirii
condițiilor și mediului de viață în regiunile cu o presiune
sporită a migrației.
VI.         Cooperarea în domeniul migrației, mobilității
și securității
24.         Protecția solicitanților de
azil și a refugiaților
Activități
/ obiective specifice:
·              
cooperarea dintre Tunisia și Înaltul
Comisariat al Organizației Națiunilor Unite pentru Refugiați,
pentru a-i permite acestuia să își îndeplinească mandatul;
·              
dezvoltarea și punerea în aplicare de
către Tunisia a unei legislații în materie de azil care se
inspiră din principiile și standardele internaționale, precum și
a unei administrații însărcinate să asigure identificarea,
protecția, asistența și primirea solicitanților de azil și
a refugiaților;
·              
oferirea de sprijin de către UE Tunisiei,
destinat dezvoltării și punerii în aplicare a unei legislații naționale
în materie de azil, precum și în vederea consolidării capacităților
unei administrații specializate în acest domeniu, inclusiv prin furnizarea
de consultanță, formare și sprijin tehnic;
·              
efectuarea de schimb de informații între UE și
Tunisia privind politicile, legislațiile și diversele situații
întâlnite în domeniul azilului.
25.         Cooperarea în domeniul migrației,
al mobilității și al securității
·              
derularea unui dialog privind migrația,
mobilitatea și securitatea, în scopul încheierii unui parteneriat pentru
mobilitate; punerea în aplicare a măsurilor care vor fi prevăzute în
cadrul parteneriatului pentru mobilitate.
VII.        Drogurile
26.         Intensificarea luptei împotriva
traficului de stupefiante și împotriva toxicomaniei
Activități
/ obiective specifice:
·              
sprijinirea punerii în aplicare a principiilor
relevante din convențiile Organizației Națiunilor Unite (1967,
1971, 1988), precum și a principiilor stabilite în cadrul sesiunii
speciale a Adunării Generale a Organizației Națiunilor Unite
(UNGASS);
·              
lansarea de acțiuni de formare
specializată pentru organismele responsabile cu aplicarea legii în
domeniu;
·              
dezvoltarea și punerea în aplicare de programe
de prevenire, de tratare și de reabilitare a toxicomanilor.
VIII.      Spălarea
de bani și infracțiunile economice și financiare
27.         Consolidarea eforturilor și a
cooperării pentru combaterea spălării de bani
Activități
/ obiective specifice:
·              
continuarea dezvoltării unui cadru legislativ
eficace în materie de spălare de bani și de finanțare a
terorismului, în conformitate cu legislația UE și principiile
recomandărilor Grupului de acțiune financiară (GAFI);
identificarea nevoilor de asistență administrativă și
tehnică și de formare;
·              
intensificarea cooperării dintre serviciile de
poliție și a cooperării cu organizațiile internaționale,
cum ar fi GAFI și Consiliul Europei, precum și cu serviciile
corespondente din statele membre ale UE, mai ales în ceea ce privește
schimbul de informații între unitățile de informații
financiare (Financial Intelligence Units - FIU) europene și
unitatea de informații financiare din Tunisia.
B.           Integrare economică și socială: către
instaurarea unui spațiu economic comun
Pilonul 1 - cadrul macroeconomic și finanțele
publice:
28.         Stabilizarea cadrului macroeconomic
·              
revigorarea creșterii economice și
accelerarea ritmului acesteia;
·              
întărirea capacităților de reziliență
ale economiei prin consolidarea fundamentelor macroeconomice, în special în
ceea ce privește plățile externe și bugetul de stat;
·              
asigurarea sustenabilității datoriei
publice și a datoriei naționale externe;
·              
continuarea punerii în aplicare a concluziilor
studiului privind îmbunătățirea gestionării datoriei
publice prin supravegherea emisiunilor trezoreriei și prin gestionarea
lichidităților statului.
29.         Consolidarea gestionării finanțelor
publice
·              
inițierea unui proces de reflecție
privind reforma sistemului subvențiilor pentru alimente și energie în
vederea direcționării transferurilor către grupurile
defavorizate;
·              
continuarea punerii în aplicare a gestiunii
bugetare pe bază de obiective;
·              
îmbunătățirea transparenței în
domeniul bugetar convergându-se, pe termen mediu, către publicarea
rezultatelor consolidate ale tranzacțiilor financiare ale statului, ale
colectivităților locale, ale fondurilor de asigurări sociale și
ale organismelor publice cu caracter administrativ.
30.         Continuarea reformei sistemului
fiscal
·              
continuarea reformei sistemului fiscal pentru o mai
bună echitate fiscală;
·              
continuarea procesului de modernizare a administrației
fiscale (formare profesională, informatizare și utilizarea noilor
tehnologii de comunicare, guvernanța administrației fiscale și
sistemul de informații);
·              
continuarea și aprofundarea dialogului privind
principiile bunei guvernanțe fiscale, inclusiv privind Codul de
conduită al Uniunii Europene referitor la fiscalitatea întreprinderilor,
cu scopul de a asigura condiții echitabile pentru Tunisia pe parcursul
procesului de integrare a Tunisiei în piața internă;
·              
promovarea schimbului de experiență și
expertiză cu privire la sistemele fiscale ale statelor membre ale UE.
31.         Consolidarea transparenței și
a eficacității procedurilor de atribuire a contractelor de achiziții
publice, cu precădere în domeniul achizițiilor publice și al
concesiunilor (această acțiune va fi dezbătută în cadrul
subcomitetului Piața internă)
·              
continuarea apropierii legislației tunisiene
de standardele internaționale și europene, pentru a garanta
deschiderea progresivă, eficacitatea, responsabilitatea, transparența,
accesul egal la informații și concurența;
·              
continuarea modernizării procedurilor
administrative, de gestionare și de monitorizare a executării
contractelor publice și, în special, punerea în aplicare a
informatizării procedurilor pentru achizițiile publice;
·              
continuarea programelor de asigurare a unei
formări eficace a cumpărătorilor/ordonatorilor de credite ai
instituțiilor publice și ai administrațiilor locale, precum și
a funcționarilor însărcinați cu verificarea atribuirii și
executării contractelor;
·              
intensificarea cooperării și a schimbului
de experiență în domeniul monitorizării și al
gestionării datelor între omologii tunisieni și europeni, mai ales
între Observatorul Național pentru Achizițiile Publice și
serviciile competente ale Comisiei Europene, responsabile cu achizițiile;
·              
promovarea cooperării și a schimbului de
experiență și de informații în domeniul soluționării
litigiilor privind atribuirea contractelor de achiziții în conformitate cu
standardele internaționale și europene, în vederea adaptării
acestora, dacă este necesar.
Pilonul 2 — Guvernanța,
competitivitatea și mediul de afaceri:
2.1: Guvernanța și reforma administrativă
32.         Consolidarea guvernanței publice
·              
instituirea unei strategii de comunicare privind
guvernanța;
·              
dezvoltarea portalului participativ privind
guvernanța;
·              
realizarea de sondaje de percepție,
consolidarea evaluării politicilor publice și dezvoltarea de
indicatori de performanță care să permită evaluarea și
luarea deciziilor;
·              
instituirea unui sistem național de
integritate.
33.         Consolidarea controlului financiar
intern în sectorul public
·              
elaborarea unui document privind politica și
strategia controlului intern al finanțelor publice (gestiune
financiară, control financiar și audit intern), cu trimiteri la cele
mai bune practici și standarde internaționale, inclusiv o
analiză comparativă între cadrele și standardele internaționale
și practicile curente de control public intern din Tunisia;
·              
luând în considerare rezultatele evaluării
comparative și documentul strategic, consolidarea cadrului legislativ și
de reglementare și, după caz, coordonarea în materie de control
financiar intern în sectorul public și promovarea dezvoltării unei
capacități administrative și instituționale adecvate,
(formare, ghiduri, manuale de verificare, software de audit, certificare etc.);
·              
continuarea armonizării progresive cu normele și
metodologiile recunoscute la nivel internațional, precum și cu cele
mai bune practici ale Uniunii Europene în materie de control și verificare
a veniturilor, cheltuielilor publice, activelor și pasivelor.
34.         Consolidarea verificării și
a auditului extern
·              
apropierea treptată a metodelor de control ale
Curții de Conturi și ale organismelor de control general de
standardele internaționale, precum și de cele mai bune practici ale
UE în domeniul auditului extern;
·              
consolidarea capacității administrative și
procedurale a Curții de Conturi, ca instituție supremă de
control (ISC), astfel încât rolul acesteia să vizeze exclusiv auditurile
externe, prin întărirea independenței acesteia și asigurându-se
că bugetul său este aprobat de Parlament și că raportul
întocmit de aceasta este publicat;
·              
consolidarea capacității instituționale
a Înaltului comitet pentru controlul administrativ și financiar în ceea ce
privește coordonarea inspecțiilor (programare, proceduri de control,
instrumente de lucru) și urmarea recomandărilor rapoartelor aferente
acestor inspecții;
·              
consolidarea capacității administrative și
dezvoltarea schimbului de experiență în ceea ce privește
detectarea timpurie a neregulilor și a fraudelor care ar putea afecta
alocarea și gestionarea fondurilor naționale și internaționale,
inclusiv a celor comunitare;
·              
promovarea misiunilor de evaluare a proiectelor, acțiunilor
și politicilor publice și dezvoltarea instrumentelor de audit și
de evaluare;
·              
consolidarea capacităților de control cu
privire la oportunitatea acțiunii și la gestionarea publică,
precum și cu privire la abordarea de tipul „value for money”;
·              
instaurarea unui sistem de certificare a auditorilor
din domeniul public;
·              
asigurarea cooperării cu instituțiile și
organismele relevante ale UE în domeniul misiunilor de control operațional
privind gestionarea și controlul fondurilor UE.
35.         Favorizarea apropierii metodelor
statistice de standardele europene (articolul 60 din AA)
·              
elaborarea unei strategii pentru consolidarea
armonizării cu conceptele, clasificările, standardele și
metodologiile europene și internaționale, în special în domeniile
statisticilor economice, sociale și de mediu;
·              
îmbunătățirea calității
statisticilor (printre altele, relevanța pentru obiectivele de dezvoltare
ale mileniului, ale dezvoltării durabile și pentru evoluțiile
din celelalte domenii), a accesibilității și clarității
(difuzarea statisticilor și sensibilizarea utilizatorilor), a
actualității și punctualității acestora (în ceea ce
privește exhaustivitatea transmiterii de date între Eurostat și
institutul de statistică al Tunisiei);
·              
stabilirea unui plan de acțiune pe termen
mediu pentru modernizarea institutului de statistică al Tunisiei și a
celorlalte structuri din domeniul statisticilor (aspecte instituționale și
juridice), care vizează cu precădere resursele umane, programarea și
producerea statisticilor, analiza și difuzarea etc.;
·              
sprijinirea institutului de statistică al
Tunisiei în cadrul punerii în aplicare a unei etichete de calitate a
statisticilor oficiale, în conformitate cu cele mai bune practici la nivel
european;
·              
consolidarea acțiunilor de cooperare dintre UE
și Tunisia în domeniul statisticii în scopul dezvoltării sistemului
statistic național tunisian și al asigurării unei integrări
optime a acestuia în sistemul statistic mondial;
·              
participarea în mod activ la elaborarea și la
punerea în aplicare a unei strategii regionale (pentru Maghreb și pentru
zona Mării Mediterane) pentru elaborarea statisticilor;
·              
promovarea cooperării regionale și
subregionale și a schimburilor de bune practici, cu scopul de a contribui
la îmbunătățirea calității datelor statistice produse și
de a asigura comparabilitatea acestora la nivel internațional.
36.         Modernizarea în continuare a
administrațiilor publice
·              
continuarea eforturilor de îmbunătățire
a calității serviciilor administrative și a procesului de
simplificare a procedurilor administrative și de reducere a termenelor
acestor proceduri, precum și consolidarea e-guvernării;
·              
îmbunătățirea relației cu
utilizatorii și dezvoltarea comunicării, în special prin instituirea
unor mecanisme prin care aceștia își pot face cunoscute opiniile și
a unor mecanisme de realizare de sondaje de opinie etc.;
·              
instaurarea unui sistem de evaluare
participativă a serviciilor administrative în cadrul diferitelor structuri
publice;
·              
asigurarea unor servicii de proximitate destinate
utilizatorilor, în special prin extinderea birourilor de servicii publice, în
special în regiunile cu o acoperire geografică redusă în ceea ce
privește serviciile administrative;
·              
instituirea mecanismelor și instrumentelor
necesare pentru asigurarea aplicării decretului-lege privind accesul la
documentele administrative;
·              
contribuirea la lupta împotriva corupției prin
instituirea unor mecanisme pentru denunțarea cazurilor de corupție;
·              
promovarea formării funcționarilor din
Tunisia cu privire la politicile și programele comunitare.
2.2: O economie competitivă, bazată pe cunoaștere
37.         Îmbunătățirea
performanțelor și competitivității economiei tunisiene
·              
continuarea reformelor structurale în vederea
consolidării competitivității economiei și a
promovării dialogului economic dintre Tunisia și UE și a
sprijinirii coordonării strategiei de redresare în spiritul inițiativei
2020 (pentru creștere durabilă și locuri de muncă);
·              
favorizarea transformării structurale a
economiei către o economie bazată pe sectoarele cu valoare
adăugată ridicată, creșterea productivității și
sporirea contribuției acestora la creșterea economică;
·              
continuarea programului de modernizare
industrială, asigurarea continuării programelor structurale dintre
Tunisia și Europa menite să sprijine competitivitatea
întreprinderilor și inovarea, cum ar fi programul de sprijin pentru
competitivitatea întreprinderilor și facilitarea accesului pe piață
(PCAM) și proiectul pentru sprijinirea sistemului de cercetare și
inovare (PASRI) și accelerarea, cu sprijinul UE, a punerii în aplicare a
programelor de modernizare a sectorului agricol;
·              
accelerarea, cu sprijinul UE, a punerii în aplicare
a programului de modernizare a serviciilor, a instituirii unui sistem de
informare și monitorizare, asigurarea unei mai bune corelări între
cererea și oferta de forță de muncă, precum și
intensificarea cooperării în ceea ce privește calitatea, certificarea
și antreprenoriatul, precum și alianțele și crearea de rețele;
·              
punerea în aplicare a strategiei guvernamentale
privind dezvoltarea investițiilor private, inclusiv privind privatizarea;
·              
elaborarea strategiei guvernamentale vizând
deschiderea sectorului infrastructurii pentru participarea sectorului privat și
elaborarea legii-cadru privind parteneriatul public-privat.
2.3: Un mediu de afaceri mai atractiv
38.         Îmbunătățirea mediului
de afaceri
·              
revizuirea și consolidarea cadrului de
reglementare pentru investiții și practicile comerciale în direcția
unei simplificări, transparențe și eficacități
sporite;
·              
crearea unui organism la nivel național pentru
investiții care să fie unicul reprezentant al investitorilor locali și
străini și instituirea unui fond suveran pentru investiții;
·              
promovarea unui mediu favorabil pentru
întreprinderi, cu precădere printr-o activitate mai intensă în ceea
ce privește continuarea reformei sistemului judiciar, inclusiv procedurile
judiciare de executare, precum și în ceea ce privește sporirea
gradului de specializare a judecătorilor și reforma legislației
privind falimentul;
·              
instituirea de mecanisme pentru observarea și
monitorizarea mediului administrativ pentru afaceri din Tunisia și a
practicilor internaționale din acest domeniu;
·              
sporirea atractivității site-ului
Tunisiei destinat activităților cu valoare adăugată
ridicată și inovatoare, precum și sprijinirea promovării
investițiilor în regiune, inclusiv prin identificarea și
valorificarea potențialurilor și particularităților
regionale.
39.         Promovarea investițiilor și
a parteneriatului și îmbunătățirea ancorării la nivel
local a investițiilor.
·              
încurajarea dezvoltării de parteneriate între
întreprinderi și clustere tunisiene și europene și facilitarea
transferului de tehnologie;
·              
mobilizarea întreprinderilor locale în jurul
investițiilor străine în vederea stimulării inovării și
a unei dezvoltări economice endogene;
·              
favorizarea și instituționalizarea
cooperării dintre asociațiile angajatorilor tunisieni și
europeni și sprijinirea organizării unui forum economic Tunisia­UE.
40.         Armonizarea dreptului societăților
comerciale pentru a proteja toate părțile și a facilita
activitățile întreprinderilor
·              
favorizarea apropierii de standardele europene și
internaționale privind dreptul societăților comerciale;
·              
asigurarea unei protecții a acționarilor,
în conformitate cu standardele și practicile europene în domeniu;
·              
în conformitate cu standardele europene și
internaționale, (i) sprijinirea sectorul privat în ceea ce privește
finalizarea ghidurilor de bună guvernanță pentru diferitele
tipuri de întreprinderi și (ii) elaborarea de ghiduri de bună
guvernanță pentru entitățile publice;
·              
modernizarea gestionării în practică a
registrului comerțului și a sistemului de publicare în monitorul
oficial pentru informarea terților.
41.         Adoptarea standardelor europene și
internaționale de audit financiar și reforma sistemului contabil al
întreprinderilor tunisiene în direcția asigurării convergenței
cu standardele europene și internaționale de contabilitate
·              
continuarea eforturilor de promovare a calității
auditului statutar;
·              
continuarea eforturilor care vizează
dezvoltarea sistemului contabil în vederea adoptării standardelor de
contabilitate europene și internaționale;
·              
asigurarea cooperării cu instituțiile și
organismele UE responsabile de supravegherea standardizării contabile și
a auditului statutar.
42.         Intensificarea cooperării în
domeniul politicii privind întreprinderile
·              
intensificarea cooperării cu UE în domeniul
politicii de sprijinire a IMM-urilor prin punerea în aplicare a Cartei
euro-mediteraneene pentru întreprinderi, având drept sursă de inspirație
Small Business Act în special și acoperirea lacunelor serviciilor
de sprijin pentru IMM-uri;
·              
promovarea unei mai strânse integrări a
IMM-urilor tunisiene în rețeaua Enterprise Europe Network prin
încheierea unui memorandum de înțelegere;
·              
facilitarea participării Tunisiei la programul
pentru competitivitatea întreprinderilor și a IMM-urilor;
·              
sprijinirea îmbunătățirii
mecanismelor de înființare de întreprinderi și facilitarea accesului
la finanțare pentru IMM-uri prin consolidarea instrumentelor de finanțare
prin capitaluri proprii și a mecanismelor de finanțare a capitalului
inițial destinate promotorilor tineri și activităților
inovatoare;
·              
sprijinirea consolidării capacităților
instituționale prin structuri de sprijin pentru IMM-uri, cum ar fi
încadrarea investitorilor, marketing și elaborarea de planuri de afaceri
etc.;
·              
dezvoltarea activității fondurilor de
investiții și consolidarea intervenției acestora în regiuni.
Pilonul 3: O integrare sporită și
încheierea unui acord de liber schimb aprofundat și cuprinzător
Ambele părți subliniază dorința
lor de a continua punerea în aplicare a integrării progresive a propriilor
economii având drept obiectiv crearea unui spațiu economic comun printr-o
facilitare a comerțului și prin lansarea, cât mai curând posibil, a
negocierilor în vederea unui acord de liber schimb aprofundat și
cuprinzător (ALSAC), în contextul angajării Tunisiei într-un proces
de reforme democratice și economice.
Zona de liber schimb aprofundat și
cuprinzător prevede îmbunătățirea oportunităților
de acces pe piață și a mediului pentru investiții și
creșterea sprijinului acordat reformelor economice care urmează a fi
realizate în acest scop. Astfel, zona de liber schimb aprofundat și
cuprinzător, care va constitui o parte integrantă a acordului de
asociere ar acoperi o gamă mai largă de domenii de interes comun
(listă neexhaustivă, se va pune accentul pe sectoarele prioritare
alese de către ambele părți și în cadrul procesului de
apropiere legislativă):
·                        
liberalizare sporită în vederea
îmbunătățirii oportunităților de acces pe piață
pentru produsele agricole, produsele agricole prelucrate, produsele
pescărești și produsele industriale, ținându-se seama de
circumstanțele proprii celor două părți;
·                        
reglementarea tehnică privind produsele
industriale, standardele, evaluarea conformității și
supravegherea pieței;
·                        
măsuri sanitare și fitosanitare
·                        
liberalizarea comerțului cu servicii și
protejarea investițiilor; 
·                        
achizițiile publice;
·                        
politica în domeniul concurenței;
·                        
circulația capitalurilor și plățile;
·                        
protecția drepturilor de proprietate
intelectuală, inclusiv protecția indicațiilor geografice
tunisiene și europene;
·                        
domeniul vamal;
·                        
facilitarea schimburilor comerciale;
·                        
dialog referitor la instrumentele de apărare
comercială;
·                        
comerțul și dezvoltarea durabilă.
În cursul negocierilor pentru Acordul de liber
schimb aprofundat și cuprinzător, părțile vor ține seama
de caracterul sensibil al anumitor sectoare și vor trebui să
aibă în vedere o asimetrie a angajamentelor, ținând seama de diferențele
în ceea ce privește nivelul de dezvoltare dintre cele două părți. Acordul de liber schimb aprofundat și
cuprinzător ar trebui, de asemenea, să identifice prioritățile
pentru apropierea normativă de acquis-ul comunitar, pe baza interesului
reciproc și într-un mod dinamic care să permită ulterior o
nouă apropiere normativă și o implementare treptată.
Ambele părți vor analiza
împreună, prin intermediul Acordului de liber schimb aprofundat și
cuprinzător:
3.1 Un acces mai bun al mărfurilor pe piață prin
eliminarea barierelor tarifare și netarifare:
43.         Produsele agricole și chestiuni
sanitare și fitosanitare 
·              
reluarea și finalizarea, acolo unde este
cazul, a negocierilor cu privire la liberalizarea comerțului cu produse
agricole, produse agricole prelucrate și cu produse piscicole;
·              
consolidarea cooperării în vederea
îmbunătățirii sănătății animalelor și
plantelor, precum și a securității sanitare a alimentelor, ținând
seama de aspectele legate de bunăstarea animalelor, precum și în
vederea facilitării comerțului cu produse agricole dintre Tunisia și
UE;
·                                 
continuarea punerii în aplicare a Acordului OMC
privind aplicarea măsurilor sanitare și fitosanitare (SPS) și a
normelor internaționale ale Organizației Mondiale pentru
Sănătatea Animalelor (OIE), ale Convenției internaționale
pentru protecția plantelor (CIPP) și a Codex Alimentarius;
·                                 
apropierea progresivă, pe baza standardelor
organizațiilor relevante, a legislației și reglementărilor
Tunisiei de legislația și reglementările UE în vigoare în
domeniul sanitar, fitosanitar și al bunăstării animalelor, în
vederea unei protecții echivalente, inclusiv în ceea ce privește
normele de igienă, identificarea și trasabilitatea, animalele vii,
hrana pentru animale și produsele alimentare;
·                                 
adoptarea și inițierea punerii în
aplicare a proiectului de lege-cadru privind securitatea sanitară a
alimentelor;
·                                 
consolidarea și modernizarea instituțiilor
și laboratoarelor, inclusiv acreditarea produselor agricole;
·                                 
cooperarea în vederea îmbunătățirii
mecanismelor de prevenire și eradicare a bolilor animalelor și a
organismelor dăunătoare plantelor, inclusiv instituirea unor
organisme profesionale în domeniul sanitar;
·                                 
efectuarea de schimb de expertiză tehnică
și de experiență, inclusiv prin participarea la ateliere ale
programului de formare al Comisiei Europene „O formare mai bună pentru o
hrană mai sigură” (Better Training for Safer Food — BTSF);
·                                 
continuarea cooperării privind alertele
sanitare, mai ales în cadrul sistemului de alertă rapidă al UE;
·                                 
modernizarea și consolidarea controlul sanitar
și fitosanitar la frontiere, inclusiv a infrastructurii punctelor de
control la frontieră (PIF).
44.         Produsele industriale 
·              
finalizarea alinierii legislației orizontale
în materie de acreditare, de evaluare a conformității și de
supravegherea pieței, în vederea armonizării cu noul cadru legislativ
european (NCL) din 2008;
·              
finalizarea, în sectoarele prioritare stabilite, a
alinierii legislației sectoriale și a adoptării de standarde
europene, precum și eliminarea normelor contradictorii și
identificarea altor sectoare potențiale;
·              
continuarea și finalizarea modernizării
instituțiilor responsabile de, acreditare, standardizare, evaluarea
conformității, metrologie și supravegherea pieței, mai ales
prin punerea în aplicare a recomandărilor formulate în cadrul proiectelor
de înfrățire și de asistență tehnică și prin
schimburi de informații și de expertiză, precum și prin
integrarea acestora în structurile europene și internaționale;
·              
finalizarea pregătirii pentru sectoarele
materialelor de construcții și produselor electrice, negocierea și
încheierea unui acord privind evaluarea conformității și
acceptarea produselor industriale (ACAA) pentru aceste două sectoare
prioritare, celelalte sectoare prioritare precum sectorul utilajelor, al
echipamentelor cu presiune și al instrumentelor de măsurare putând fi
adăugate în acord treptat, pe măsură ce este realizată
alinierea legislativă;
·              
continuarea acțiunilor de sensibilizare a agenților
economici și în special a IMM-urilor din Tunisia și furnizarea
sprijinului necesar pentru aplicarea directivelor și standardele europene
adoptate de către Tunisia;
·              
punerea în aplicare a ACAA, extinderea și
derularea permanentă a acestuia cu sprijin corespunzător din partea
UE.
45.         Facilitarea și dezvoltarea
schimburilor comerciale
·              
reformarea regimului de comerț exterior în
vederea reducerii barierelor netarifare și consolidarea instrumentelor și
organismelor de facilitare a schimburilor comerciale și de control și
de aplicare a legislației;
·              
consolidarea, în măsura în care este posibil,
a cooperării, mai ales prin schimbul de informații în domeniul protecției
comerciale;
·              
consolidarea punctelor de contact „BTC” (barierele
tehnice în calea comerțului), în vederea îmbunătățirii
transmiterii de informații și a cooperării dintre UE și
Tunisia și în vederea îndeplinirii unui rol de centru de informare pentru
agenții economici.
46.         Revizuirea regulilor de origine
·              
încheierea Convenției regionale privind
regulile de origine preferențiale paneuromediteraneene;
·              
continuarea negocierilor privind revizuirea acestor
reguli în vederea simplificării și ținând seama de noile
schimbări tehnice și tehnologice în domeniul industrial, precum și
de prioritățile de dezvoltare în anumite sectoare strategice ale
Tunisiei, precum industria textilă și industria agroalimentară,
pentru a atenua impactul erodării tarifare în zonă.
47.         Cooperare vamală
·              
Continuarea punerii în aplicare a unor măsuri
vamale care să favorizeze facilitarea schimburilor comerciale, asigurând
în același timp securitatea lanțului internațional de
aprovizionare (utilizare sporită a analizei informatizate a riscurilor,
controale a posteriori, proceduri simplificate de vămuire pentru
agenții cunoscuți și certificați, legislație
transparentă, extinderea experienței-pilot a ghișeului unic
etc.);
·              
continuarea eforturilor în vederea unei
gestionări integrate, cu celelalte entități care intervin la
frontieră;
·              
intensificarea dialogului privind sistemul
operatorului economic autorizat (AEO) în scopul apropierii normelor tunisiene
de cele ale UE, în perspectiva, atunci când condițiile vor fi îndeplinite,
a unui acord privind recunoașterea reciprocă a statutului de operator
economic autorizat între administrația vamală tunisiană și
administrațiile vamale din UE;
·              
consolidarea în continuare a capacităților
instituționale ale autorităților vamale tunisiene;
·              
participarea la programul VAMĂ 2020.
48.         Drepturile de proprietate
intelectuală: Apropierea progresivă a legislației tunisiene de
standardele europene și consolidarea aplicării efective a acestor
dispoziții, inclusiv la nivel judiciar;
·              
continuarea apropierii legislației tunisiene
de standardele UE în domeniul drepturilor de proprietate industrială, al
drepturilor de autor și al drepturilor conexe și finalizarea
aderării la convențiile internaționale prevăzute de Acordul
de asociere (analiza diferențelor față de standardele UE,
introducerea unei legislații armonizate); 
·              
apropierea legislației tunisiene de legislația
UE privind protecția indicațiilor geografice (IG) și a
denumirilor de origine (AO) (analiza diferențelor față de
standardele UE, introducerea unei legislației armonizate);
·              
consolidarea capacităților administrative
și judiciare, în special pentru combaterea pirateriei și a
contrafacerii, în cooperare cu instituțiile, organizațiile și
sectorul privat la nivelul UE (instituirea unor acțiuni regulate: plan de
acțiune, dialog);
·              
consolidarea mijloacelor pentru garantarea unei
protecții eficace și disuasive a drepturilor de proprietate
intelectuală (consolidarea competențelor și capacităților
autorităților vamale, a urmăririi penale și judiciare,
evaluarea economică a impactului contrafacerii și al pirateriei
asupra creativității și inovării la nivel național);
·              
continuarea acțiunilor de sensibilizare și
de formare în domeniul proprietății intelectuale.
3.2 Un acces mai bun al serviciilor și
al prestatorilor de servicii la piețe și libertatea de înființare
de întreprinderi
49.         Liberalizarea comerțului cu
servicii și a înființării de întreprinderi
·              
continuarea și finalizarea negocierilor
privind liberalizarea comerțului cu servicii și a înființării
de întreprinderi;
·              
asigurarea menținerii condițiilor de
înființare de întreprinderi la același nivel de restrictivitate cu
cel de la momentul încheierii acordului de asociere;
·              
convenirea asupra unui cadru pentru facilitarea
discuțiilor cu privire la (i) recunoașterea reciprocă a
calificărilor profesionale în vederea facilitării punerii în aplicare
a concesiunilor schimbate între cele două părți și a
favorizării mobilității furnizorilor de servicii și (ii)
punerea în aplicare a măsurilor relevante de la punctul 25.
50.         Dezvoltarea sectorului serviciilor
din Tunisia
·              
simplificarea procedurilor administrative,
asigurându-se că procedurile administrative în materie de acces și de
exercitare a activităților de servicii sunt transparente, proporționale,
bazate pe criterii obiective, astfel încât să ofere predictibilitate și
securitate juridică prestatorilor de servicii;
·              
reformarea serviciilor financiare (în materie de
reglementare și de supraveghere, printr-o apropiere de standardele
europene și internaționale):
·               
consolidarea în continuare a cadrului de
reglementare și prudențial pentru piețele financiare și
actorii financiari, prin apropierea acestuia de cadrul UE, în perspectiva unei
liberalizări progresive;
·               
consolidarea prerogativelor, a eficacității
și a independenței autorităților de supraveghere a piețelor
financiare, în conformitate cu standardele internaționale;
·               
consolidarea pozițiilor financiare ale instituțiilor
de credit și consolidarea mecanismelor prudențiale în direcția
convergenței cu standardele internaționale. dezvoltarea sistemului de
garantare a depozitelor la bănci;
·               
dezvoltare sectorului microfinanțării, în
special în zonele rurale, și dezvoltarea unor servicii financiare adaptate
nevoilor agricultorilor care lucrează în exploatații mici și
mijlocii;
·               
dezvoltarea activității agențiilor
de rating și punerea în aplicare a cadrului său juridic având drept
sursă de inspirație principiile Organizației Internaționale
a Reglementatorilor de Valori Mobiliare (IOSCO) și reglementările
europene domeniu;
·              
dezvoltarea în continuare a sectorului poștal
din Tunisia și facilitarea funcționării acestuia prin instituirea
unui cadru reglementar sectorial adecvat;
·               
realizarea de schimb de experiență și
de cunoștințe de specialitate în materie de reglementare a sectorului
poștal, în perspectiva apropierii cadrului de reglementare de cel al UE.
·               
întreprinderea de acțiuni, cu sprijinul UE, în
vederea instituirii unei autorități de reglementare pe piața
serviciilor poștale.
51.         Promovarea și dezvoltarea comerțului
electronic
·              
dezvoltarea unei cooperări în materie de
promovare a unor activități de marketing prin rețele (vânzări
în cadrul rețelelor);
·              
adoptarea celor mai bune practici la nivel european
și internațional;
·              
punerea în aplicare a unei reglementări
adaptate și oferirea de posibilități tinerilor absolvenți
pentru ca aceștia să se integreze în activitățile din economia
imobilizărilor necorporale și să aducă o valoare
adăugată, precum și oferirea unor perspective pentru ocuparea
forței de muncă.
52.         Circulația capitalurilor și
plățile curente, liberalizarea completă a plăților
curente și continuarea liberalizării operațiunilor de capital:            
·              
finalizarea progresivă a liberalizării
plăților curente și continuarea liberalizării mișcărilor
de capital în conformitate cu articolul 34 din Acordul de asociere;
·              
realizarea de schimburi de informații privind
bunele practici cu privire la eliminarea restricțiilor privind libera
circulație a capitalurilor.
3.3 Un mediu concurențial echitabil
53.         Politica în domeniul concurenței:
continuarea punerii în aplicare și consolidarea angajamentelor luate cu
privire la legislație și la punerea în aplicare a unei politici
eficace în materie de concurență (articolele 36 și 37 din
Acordul de asociere)
·              
evaluarea sistemului actual (legislația-cadru
în vigoare și punerea în aplicare) adoptarea unor măsuri adecvate, în
special în domeniul antitrust, pentru a facilita apropierea
reglementărilor tunisiene de cele ale Uniunii Europene, asigurând, în
același timp, respectarea principiilor nediscriminării, transparenței
și echității procedurilor;
·              
consolidarea în continuare a statutului Consiliului
Concurenței.
54.         Monopoluri de stat: punerea în
aplicare a angajamentelor asumate în temeiul articolelor 37 și 38 din
Acordul de asociere;
·              
realizarea de schimb de informații cu privire
la monopolurile de stat, întreprinderile publice și întreprinderile
cărora li s-au acordat drepturi speciale sau exclusive, pentru a facilita
progresele Tunisiei în ceea ce privește punerea în aplicare a
articolului 37 din Acordul de asociere.
55.         Ajutoare de stat: punerea în aplicare
a angajamentelor asumate în ceea ce privește ajutoarele de stat, articolul
36 din Acordul de asociere;            
·              
crearea unor condiții de transparență
în ceea ce privește ajutoarele de stat.
3.4 O integrare sud-sud mai profundă
56.         Contribuirea la crearea unei zone de
liber schimb între UE și toți partenerii săi mediteraneeni
·              
continuarea punerii în aplicare a acordurilor de
liber schimb cu partenerii mediteraneeni la nivel regional, intraregional sau
bilateral;
·              
asigurarea punerii în aplicare a Acordului de liber
schimb arabo-mediteraneean (Acordul de la Agadir) și extinderea acestuia
la alți parteneri mediteraneeni, în conformitate cu dispozițiile
acordului respectiv;
·              
convenirea asupra instituirii de mecanisme de
facilitare a schimburilor și a investițiilor și care
favorizează o integrare mai profundă la nivelul sud-sud.
3.5 Apropierea de acquis-ul comunitar 
·              
continuarea, gradual și pe etape, a procesului
de apropiere a cadrului juridic și de reglementare al Tunisiei de
acquis-ul comunitar, pe baza instrumentelor comunitare de sprijin instituțional
cu precădere, în special în domeniile relevante pentru piața
internă;
·              
în acest scop va fi instituit un mecanism comun
pentru a se identifica domeniile prioritare în care este necesară o
apropiere, precum și diferitele etape și resursele necesare pentru
concretizarea acesteia. Tunisia va derula un program național de convergență
cu acquis-ul, cu sprijin din partea UE, în vederea îndeplinirii cu succes a
planului de acțiune.
Pilonul 4 - Cooperarea în materie de ocuparea
forței de muncă, politica socială și securitatea
socială
57.         Punerea în aplicare a reformelor
politicii de ocupare a forței de muncă, inclusiv consolidarea
capacității de inserție profesională și munca
decentă
·              
dezvoltarea și punerea în aplicare a unei
strategii naționale integrate de ocupare a forței de muncă, ținând
seama de programul economic și social după încetarea mandatului
Adunării Naționale Constituante a Tunisiei și de
orientările strategiei europene privind ocuparea forței de
muncă, precum și de cele nouă priorități stabilite în
cadrul cooperării euromediteraneene privind ocuparea forței de
muncă și munca;
·              
asigurarea unei mai bune adaptări a
calificărilor în funcție de nevoile pieței forței de
muncă și sprijin pentru înființarea unui organism de informare,
orientare și de facilitare a inserției profesionale;
·              
sprijinirea dezvoltării unui sistem de
certificare pentru a facilita recunoașterea calificărilor și
pentru a favoriza mobilitatea, dezvoltarea carierei și capacitatea de
inserție profesională;
·              
continuarea dialogului și a concertării
acțiunilor privind ocuparea forței de muncă, capacitatea de
inserție profesională și munca decentă, în special în
contextul Conferinței ministeriale Euro-Med privind ocuparea forței
de muncă și munca, în acord cu principiile flexicurității,
justiției și echității sociale;
·              
sporirea participării pe piața muncii
productive și legale, în special a tinerilor și a femeilor și
garantarea unor politici active echitabile de ocupare a forței de
muncă, în special prin consolidarea inserției femeilor și a șomerilor
de lungă durată în rândul tinerilor absolvenți de învățământ
superior;
·              
consolidarea sistemului de evaluare periodică
a politicilor active de ocupare a forței de muncă, pentru a spori
eficiența acestora și a le adapta mai bine la cerințele de pe
piața muncii;
·              
consolidarea capacităților și
modernizarea serviciilor publice de ocupare a forței de muncă și
de monitorizare a pieței forței de muncă, în special în ceea ce
privește sistemele de informare în domeniul ocupării forței de
muncă și crearea de rețele între operatorii publici și cei
privați și societatea civilă;
58.         Aplicarea integrală a
drepturilor sociale fundamentale și a normelor fundamentale din domeniul
muncii și consolidarea structurilor dialogului social
·              
continuarea dialogului și a cooperării
privind punerea în aplicare a principiilor, drepturilor fundamentale,
standardelor și convențiilor fundamentale privind munca în
conformitate cu Declarația Organizației Internaționale a Muncii
(OIM) din 1998;
·              
elaborarea unei legislații a muncii în sensul
unei flexibilități sporite a pieței muncii, protejând, în același
timp, drepturile lucrătorilor;
·              
dinamizarea transformărilor economice și
sociale din Tunisia prin încheierea unui nou contract social și printr-un
dialog social efectiv între partenerii sociali: consolidarea structurilor
tripartite, cât și a dialogurilor bipartite autonome, inclusiv a
capacităților partenerilor sociali;
·              
punerea în aplicare a programului Tunisiei pentru
munca decentă, după adoptarea sa de către Tunisia și OIM, și
monitorizarea obiectivelor și indicatorilor acestuia;
·              
intensificarea dialogului social la nivel de
întreprindere prin formarea continuă a membrilor comisiilor consultative
ale întreprinderilor, în vederea îmbunătățirii prevenirii
conflictelor de muncă și a productivității și
capacității de inserție profesională în cadrul
întreprinderii;
·              
consolidarea activităților de promovare și
de monitorizare a sănătății lucrătorilor, a igienei și
a securității la locul de muncă, inclusiv prin acțiuni de
formare cu privire la aceste subiecte, prin instituționalizarea
principiului precauției, prin prevenirea riscurilor profesionale legate de
manipularea de substanțe periculoase sau toxice și prin schimbul de
bune practici și analize în acest domeniu;
·              
dezvoltarea legislației în domeniul
securității și sănătății la locul de
muncă, elaborarea unei strategii pentru reducerea accidentelor mortale și
grave la locul de muncă, elaborarea de manuale de referință, de
ghiduri de certificare, precum și de hărți ale riscurilor
profesionale;
·              
consolidarea și restructurarea Institutului
pentru Sănătate și Securitate la Locul de Muncă în vederea
adaptării la noile standarde naționale și internaționale de
promovare a sănătății la locul de muncă, de prevenire
a riscurilor profesionale și în vederea preluării noilor
abordări privind planificarea și programarea în domeniul
bunăstării lucrătorilor;
·              
punerea în aplicare a programului național
pentru gestionarea riscurilor profesionale (PNGRP) inclusiv aplicarea unor
metode specifice de prevenire a expunerii la riscuri profesionale în sectorul
agriculturii și al pescuitului;
·              
promovarea responsabilității sociale a
întreprinderilor și sprijinirea dezvoltării unor practici
antreprenoriale care să respecte Pactul global al Organizației Națiunilor
Unite, Declarația tripartită a OIM privind întreprinderile multinaționale
și politica socială, precum și practicile în domeniu ale
Organizației pentru Cooperare și Dezvoltare Economică (OCDE).
59.         Promovarea politicii de incluziune
socială și continuarea reformelor în materie de protecție
socială
·              
continuarea cooperării în vederea
intensificării și consolidării unei politici integrate de
incluziune socială implicând totodată și societatea civilă;
·              
reducerea numărului persoanelor care
trăiesc în sărăcie absolută sau relativă sau care se
află într-o situație de vulnerabilitate la cel mai mic nivel
recunoscut de către standardele internaționale, reducerea
disparităților sociale și instituirea unui sistem de informare
cu privire la categoriile de populație săracă;
·              
garantarea incluziunii sociale active a tuturor
persoanelor, prin încurajarea participării pe piața muncii, în
special a grupurilor celor mai vulnerabile;
·              
promovarea rolului structurilor sociale și
actorilor societății civile în procesul de sprijinire și de
asistență pentru integrarea categoriilor expuse riscului de
excluziune și punerea în aplicare în continuare a politicii de integrare
socioprofesională a persoanelor cu handicap;
·              
reformarea sistemului de pensii și asigurarea
viabilității financiare a sistemelor de pensii și consolidarea
capacităților instituționale ale organismelor publice
responsabile cu administrarea sistemelor de pensii și de asistență
medicală;
·              
întreprinderea de acțiuni în vederea
generalizării protecției sociale și continuarea dialogului
privind îmbunătățirea sistemului care guvernează protecția
socială a lucrătorilor concediați din motive economice sau din
motive tehnologice, în special în contextul introducerii de către Tunisia
a unui nivel minim național al protecției sociale.
60.         Asigurarea aplicării
principiului egalității de tratament în ceea ce privește legislația
în domeniul social și aplicarea principiilor de coordonare a securității
sociale între Tunisia și Uniunea Europeană
·              
asigurarea aplicării pe deplin a clauzei
privind egalitatea de tratament în ceea ce privește condițiile de
muncă, remunerarea și concedierea, atât în cazul lucrătorilor
tunisieni, cât și al resortisanților Uniunii Europene care
lucrează în mod legal;
·              
punerea integrală în aplicare a angajamentelor
asumate în temeiul dispozițiilor Acordului de asociere privind coordonarea
în materie de securitate socială pentru lucrători și pentru
membrii familiilor acestora;
·              
asigurarea aplicării integrale a clauzei
privind nediscriminarea în domeniul securității sociale pentru
resortisanții din Tunisia și Uniunea Europeană și pentru
membrii familiilor acestora.
Pilonul 5 — Dezvoltare locală și
regională echilibrată și favorabilă incluziunii:
61.         Sprijinirea eforturilor de dezvoltare
regională în vederea reducerii disparităților dintre regiuni și
a promovării capacităților locale de dezvoltare
·              
sprijinirea punerii în aplicare a politicilor și
programelor care vizează reducerea disparităților regionale (în
special prin aplicarea unor măsuri de reabilitare și dezvoltare a
infrastructurilor sociale publice), combaterea șomajului,
sărăciei și precarității, și dezvoltarea de
investiții, cu precădere în regiunile interioare defavorizate;
·              
sprijinirea derulării unor programe integrate
de dezvoltare (rural/urban) și a unor acțiuni specifice în regiunile
cu probleme specifice (potențial ridicat de migrație, rată
înaltă a șomajului, regiuni de frontieră);
·              
îmbunătățirea capacităților
locale de auto-dezvoltare a regiunilor, promovarea dezvoltării rurale și
ameliorarea condițiilor de trai în zonele rurale, cu implicarea
societății civile;
62.         Consolidarea cooperării
descentralizate și a cooperării transfrontaliere
·              
consolidarea cooperării teritoriale cu UE, cu
precădere cu privire la diagnosticare și la stabilirea unor strategii
regionale pentru dezvoltare economică, precum și de marketing
teritorial și de promovare economică;
·              
consolidarea capacităților instituționale
ale organismelor cu atribuții în ceea ce privește dezvoltarea
regională și guvernanța economică și favorizarea
programelor de modernizare și de consolidare a capacităților
colectivităților locale pentru ca acestea să devină motorul
de dezvoltare la nivel local;
·              
multiplicarea, mobilizarea și exploatarea
informațiilor regionale multisectoriale, spre beneficiul expertizei
teritoriale, al programării și planificării regionale
(utilizarea reciprocă a unui „sistem teritorial de informare în domeniul
economic”, dezvoltarea unor celule de supraveghere și de informații
în domeniul economic la nivel teritorial, crearea unui Centru Național
pentru Dezvoltarea Regională și Consolidarea Cooperării
Descentralizate);
·              
favorizarea apropierii de modelul european de
dezvoltare regională și de coeziune, și dezvoltarea
cooperării descentralizate între instituții de dezvoltare
regională și locală și favorizarea schimbului de cunoștințe
și de experiență și a cooperării în cadrul unor
proiecte elaborate și derulate în parteneriat cu organisme europene.
63.         Sprijinirea procesului de
descentralizare și a guvernanței locale
·              
acordarea de sprijin instituțional pentru
instaurarea unei politici de descentralizare și oferirea de asistență
pentru misiunile serviciului public la nivel central și regional, în
contextul punerii în practică a descentralizării;
·              
sprijinirea reformei sistemelor juridice și
normative (legi și regulamente), instituționale și organizaționale
(competențe și atribuții) și de finanțare (taxe
locale) ale colectivităților locale;
·              
sprijinirea definirii unei strategii de gestionare
a resurselor umane și a programelor de consolidare a capacităților
și de valorificare a potențialului uman la nivel local prin programe
specifice de formare, de recalificare și de perfecționare și
instituirea unor structuri de formare și de asistență destinate
responsabililor desemnați în urma unui scrutin electoral;
·              
sprijinirea introducerii unui mod de guvernare
bazat pe democrația participativă și favorizarea derulării
proiectelor capabile să atragă, prin intermediul colectivităților
locale, adeziunea populației;
64.         Dezvoltarea urbană și
amenajarea teritoriului
·              
sprijinirea guvernanței urbane în materie de
amenajare și gestionare a teritoriului și urbană și
îmbunătățirea coordonării între nivelul central și cel
local;
·              
consolidarea capacității
municipalităților în materie de planificare urbană și
amenajarea teritoriului;
·              
îmbunătățirea dispozitivului de
supraveghere în materie de amenajare a teritoriului și urbanism, inclusiv
crearea unor centre de observare specializate.
Pilonul 6 - O infrastructură modernă
în serviciul unei economii competitive:
6.1: Transport și
logistică
65.         Punerea în aplicare a politicii naționale
privind transporturile și dezvoltarea transportului durabil
·              
punerea în aplicare a unei politici naționale
a transporturilor durabile pentru îmbunătățirea tuturor
modurilor de transport, în special în vederea asigurării sistemelor
eficace, sigure și care diminuează impactul transporturilor asupra
mediului și a schimbărilor climatice și sprijinirea
dezvoltării cercetării;
·              
continuarea în special a programelor MedaMos și
SafeMed în contextul dialogului privind transportul euromediteraneean
(Euromed);
·              
continuarea dezvoltării unei politici privind
infrastructura prin identificarea și evaluarea proiectelor de
infrastructură destinate diverselor moduri de transport, ținându-se
seama cu precădere de obiectivele internaționale în materie de
reducere a emisiilor de gaze cu efect de seră;
·              
consolidarea și modernizarea infrastructurilor
portuare și aeroportuare și modernizarea porturilor maritime
destinate comerțului;
·              
asigurarea, în cazul porturilor identificate drept
„porturi ale autostrăzilor mării”, a respectării anumitor
criterii de calitate (infrastructuri portuare, servicii portuare, proceduri
administrative și coordonarea inspecțiilor și servicii maritime
intermodale);
·              
elaborarea unor strategii sectoriale pentru a
răspunde obiectivelor care decurg din evoluția schimburilor
comerciale cu Uniunea Europeană și în cadrul punerii în aplicare a
Uniunii pentru Mediterana;
·              
promovarea aplicării specificațiilor
tehnice ale Uniunii Europene pentru interoperabilitatea rețelelor
feroviare tunisiene;
·              
continuarea participării la exercițiul de
planificare pentru infrastructurile de transport din regiunea Mediteranei, în
special viitoarea rețea transmediteraneeană de transport și
îmbunătățirea conexiunilor cu Rețeaua transeuropeană
de transport.
66.         Armonizarea reglementărilor și
consolidare instituțională
·              
începerea negocierilor pentru un acord
euro-mediteraneean în domeniul aviației („cer deschis”);
·              
continuarea apropierii cadrului de reglementare și
a celui legislativ de standardele europene și internaționale pentru
toate modurile de transport și consolidarea capacității instituționale
a structurilor tunisiene responsabile cu transportul;
·              
consolidarea structurilor autorității
maritime și sprijinirea armonizării relațiilor sale cu
autoritatea portuară;
·              
 promovarea schimbului de experiență și
de bune practici privind transportul durabil și pentru toate modurile de
transport.
67.         Dezvoltarea logisticii și
promovarea intermodalității
·              
continuarea procesului de modernizare a serviciilor
și a activității de logistică, inclusiv sprijin pentru
înființarea Observatorului pentru logistică și punerea în
aplicare a strategiei de dezvoltare a logisticii și de creare a unei rețele
de platforme logistice în vederea asigurării unei fluidități
sporite a schimburilor comerciale dintre Tunisia și UE;
·              
dezvoltarea cooperării pentru
îmbunătățirea sistemului național de formare în domeniul
logisticii și utilizarea noilor tehnologii de comunicații
(e-logistica) ;
·              
intensificarea dialogului cu UE privind lanțul
logistic pentru a implica Tunisia în acțiuni lansate de UE pentru
îmbunătățirea lanțului logistic și a securității
acestuia.
6.2: Energie
68.         Convergența progresivă
către obiectivele politicii energetice a UE;
·              
elaborarea unui document de politică
energetică ce converge progresiv către obiectivele energetice ale UE;
·              
promovarea cooperării în domeniul
cercetării științifice și al transferului tehnologic.
69.         Consolidarea, dezvoltarea și
optimizarea rețelelor și infrastructurilor energetice
·              
dezvoltarea și consolidarea de rețele,
infrastructuri și interconexiuni (gaz, electricitate, petrol) în Tunisia
(în special în regiunile interioare), cu țările din Maghreb și
în regiunea euro-mediteraneeană (în special gazoducte și
interconexiuni ale rețelelor de electricitate cu Italia).
70.         Promovarea utilizării energiilor
regenerabile și managementul cererii de energie
·              
depunerea de eforturi în vederea îndeplinirii
obiectivului de atingere a unei ponderi de 20 % a energiei din surse
regenerabile în bilanțul energetic până în 2020;
·              
cooperarea în cadrul Planului solar tunisian precum
și în ceea ce privește alte măsuri luate de Tunisia care
vizează managementul cererii de energie, în conformitate cu Planul solar
mediteraneean;
·              
consolidarea instituțiilor și convergența
treptată a legislației tunisiene cu legislația și
practicile UE;
·              
pregătirea în vederea participării la
programul „Energie inteligentă” al UE.
71.         Integrarea progresivă a piețelor
tunisiene pentru energie electrică și gaze naturale în piața
europeană a energiei
·              
continuarea reformelor în sectoarele gazelor
naturale și energiei electrice prin convergența cu acquis-ul UE,
inclusiv prin adoptarea unor coduri privind energia electrică și
gazele naturale; înființarea unei autorități de reglementare și
eliminarea treptată a denaturărilor prețurilor;
·              
integrarea progresivă a piețelor de
energie electrică ale Tunisiei, Marocului și Algeriei.
72.         Consolidarea cooperării
regionale
·              
continuarea cooperării în domeniul energiei în
cadrul Uniunii pentru Mediterana, inclusiv în vederea realizării Planului
solar pentru Mediterana, continuarea cooperării în cadrul Centrului
regional pentru energii regenerabile și eficiență
energetică din Cairo.
6.3:
Tehnologiile informației și comunicațiilor (TIC)
73.         Consolidarea cooperării
sectoriale
·              
continuarea cooperării în domeniul TIC pentru
o societate informațională favorabilă incluziunii la scară
universală, inclusiv schimbul de experiență și de
expertiză privind reglementările sectoriale, cu scopul de a apropia
cadrul de reglementare de cel al UE (de exemplu, prin Rețeaua
euro-mediteraneeană a autorităților de reglementare - EMERG);
·              
favorizarea cooperării instituționale
dintre autoritățile de reglementare/agențiile europene și
tunisiene (Agenția Națională de Certificare Electronică,
Agenția Națională pentru Frecvențe, Autoritatea Națională
pentru Telecomunicații), de exemplu prin integrarea Agenției Naționale
de Certificare Electronică în proiecte privind semnătura
electronică;
·              
dezvoltarea cooperării în domeniul
certificării electronice, începând cu domeniul semnăturii electronice
și prin evaluarea posibilităților unui schimb de expertiză
tehnică și/sau juridică;
·              
efectuarea de schimb de experiență în
domeniul securității și al încrederii în mediul virtual
(securitate informatică)
·              
efectuarea de schimburi de experiență și
de expertiză în vederea consolidării capacității de
evaluare a piețelor telecomunicațiilor și a perspectivelor de
creștere oferite de comerțul electronic;
·              
dezvoltarea unei cooperări mai avansate în
domeniul societății informaționale și al economiei digitale
pe temele comune, având drept referință planul de acțiune;
·              
promovarea utilizării libere a internetului,
inclusiv un schimb de expertiză și de experiență privind
evoluțiile europene, internaționale și tunisiene în ceea ce
privește principiile care guvernează internetul;
·              
consolidarea în continuare a competitivității
și a capacităților sectorului TIC din Tunisia;
·              
continuarea și asigurarea cooperării
privind rețelele de cercetare și de educație, în special în
cadrul rețelei regionale mediteraneene (EUROMEDCONNECT) care permite
accesul la resursele electronice specifice de cercetare.
74.         Dezvoltarea infrastructurii
tehnologice
·              
dezvoltarea unei societăți informaționale
favorabile incluziunii și favorizarea cooperării, dezvoltării
competențelor și a schimburilor de experiențe în domenii legate
de evoluțiile din domeniul tehnologiei informației în sectorul
public, în special în ceea ce privește restructurarea programelor
informatice mari ale statului în cadrul unui nou model economic bazat eventual
pe tehnologia de cloud computing, Open Gov, Open Data și
SaaS „Software as a Service”;
·              
facilitarea schimbului de experiență și
de expertiză în ceea ce privește definirea și punerea în
aplicare a normelor și standardelor privind evoluțiile tehnologiei
informației și utilizarea acesteia;
·              
prezentarea și discutarea obiectivului
Tunisiei de a deveni un hub regional de telecomunicații și de
internet;
·              
favorizarea extinderii rețelei TDT
(televiziune digitală terestră) pe termen scurt și evaluarea
perspectivelor televiziunii terestre pe termen lung.
Pilonul 7 - O cooperare sectorială
consolidată
7.1:
Agricultura și pescuitul
75.         Sprijinirea modernizării
sectorului agricol
·              
sprijinirea instituirii unui program multianual
pentru dezvoltare agricolă și rurală (ENPARD);
·              
sprijinirea punerii în aplicare a Strategiei naționale
pentru dezvoltarea agricolă în conformitate cu principalele orientări
în materie de consolidare a securității alimentare, gestionare
durabilă a resurselor naturale, valorificare a exporturilor și
adaptarea la schimbările climatice;
·              
continuarea și consolidarea cooperării și
a schimbului de informații și expertiză în domeniul politicii
agricole;
·              
sprijinirea programului privind modernizarea
sectorului agricol care vizează atât exploatațiile agricole, cât și
instituțiile și structurile de sprijinire a agriculturii;
·              
dezvoltarea și consolidarea organizațiilor
profesionale tunisiene din sectorul agriculturii prin îmbunătățirea
reprezentativității și eficacității acestora în
promovarea și organizarea de filiere agricole și agroindustriale;
·              
promovarea relațiilor de parteneriat dintre
structurile profesionale tunisiene și omologii lor europeni, cu scopul de
a consolida rolul lor de clasificare în materie de formare, de popularizare, de
consultanță și de marketing;
·              
punerea în aplicare a strategiei naționale
pentru agricultura ecologică și sprijinirea convergenței legislației
cu politicile UE;
·              
punerea în aplicare a strategiei naționale din
sectorul pescuitului urmărindu-se o exploatare durabilă a resurselor
piscicole, consolidarea infrastructurilor portuare, valorificarea produselor
provenite din pescuit și îmbunătățirea competitivității
acestora, precum și promovarea acvaculturii marine și de apă
dulce;
·              
dezvoltarea cooperării cu Uniunea
Europeană în cadrul organizațiilor regionale de gestionare a
pescuitului (ORP) în Marea Mediterană (Comisia internațională
pentru conservarea tonului din Oceanul Atlantic - CICTA și Comisia
Generală        a pescuitului    pentru Marea Mediterană - CGPM), în
vederea unei exploatări durabile a resurselor.
7.2: Industria
76.         Susținerea unei industrii mai
competitive, care creează valoare și generează creștere
economică
·              
sprijinirea stabilirii și punerii în aplicare
a unor strategii industriale care favorizează investițiile care
permit trecerea la activități economice cu valoare adăugată
mai mare și emergența sectoarelor cu un potențial de creștere
ridicat, precum și crearea de rețele tehnologice și industriale
tematice și dezvoltarea clusterelor și centrelor de inovare;
·              
dezvoltarea și consolidarea infrastructurii
industriale și tehnologice (zone industriale, poli tehnologici, complexe
industriale și tehnologice) și promovarea atractivității
acesteia, în special la nivel internațional;
·              
consolidarea modernizării structurilor de
sprijinire a întreprinderilor și îmbunătățirea intervenției
acestora la nivel regional;
·              
optimizarea participării Tunisiei la punerea
în aplicare și la monitorizarea acțiunilor și rețelelor
orizontale și sectoriale de cooperare industrială
euro-mediteraneeană, inclusiv a polilor de competitivitate;
·              
favorizarea înregistrării întreprinderilor
industriale la centrale de achiziții și la contractori europeni și
internaționali și sprijinirea organizării în Tunisia a unui
salon al parteneriatului industrial și tehnologic dintre Tunisia și
Europa;
77.         Continuarea dialogului cu privire la
viitorul sectorului textil/al confecțiilor           
·              
sprijinirea tranziției de la subcontractare la
co-contractare și la dezvoltarea de produse și intensificarea
cooperării în ceea ce privește introducerea unor etichete care
favorizează accesul pe piețe;
·              
dezvoltarea cooperării și transferul de know-how
în domeniul operațiunilor de finisare (managementul cererii de energie, al
consumului de apă) și favorizarea cooperării și a
schimbului de bune practici în materie de logistică, de transport
multimodal, de tratare a apei uzate și de textile tehnice.
7.3: Turismul
78.         Dezvoltarea cooperării cu UE
pentru susținerea punerii în aplicare a strategiei pentru dezvoltarea
sectorului turismului
·              
facilitarea adaptării sectorului turistic și
a întreprinderilor la evoluțiile pieței și la noile tehnologii
ale informației (comerț turistic electronic, internet compatibil);
·              
îmbunătățirea calității și
a diversificării ofertei sub toate aspectele și îmbunătățirea
competențelor profesionale în acest sector;
·              
favorizarea restructurării investițiilor și
a finanțării sectorului turismului
79.         Promovarea parteneriatelor și a
schimbului de bune practici în materie de investiții și de promovare
a turismului, cu implicarea sectorul privat din domeniul turismului
·              
facilitarea participării Tunisiei la diferite
programe ale UE pentru inovare, competitivitate și promovarea
dezvoltării ofertei;
·              
sprijinirea organizării de forumuri privind
oportunitățile de investiții și parteneriat în domeniul
turismului și de acțiuni promoționale.
7.4: Consolidarea
cooperării în
domeniul artizanatului
80.         Sprijinirea Tunisiei în vederea
punerii în aplicare a planului național de dezvoltare a artizanatului,
care vizează, în special:
·              
consolidarea și modernizarea cadrului instituțional,
profesional, de reglementare, fiscal și financiar al activităților
legate de artizanat, precum și dezvoltarea unei strategii de comunicare pe
termen lung pentru artizanat;
·              
dezvoltarea cunoștințelor și
competențelor tehnice ale artizanilor și ale întreprinderilor de
artizanat prin modernizarea structurilor și procedurilor de educare,
formare profesională, ucenicie, cercetare și inovare, precum și
sprijin pentru crearea de întreprinderi;
·              
promovarea modernizării întreprinderilor de
artizanat, dezvoltarea calității, dezvoltarea piețelor și
investiții în infrastructura de producție.
7.5:
Consolidarea cooperării în domeniul protecției consumatorilor
81.         cooperarea în domeniul protecției
consumatorilor
·              
dezvoltarea schimburilor de experiență și
de expertiză în domeniul protecției consumatorilor în scopul
consolidării capacității administrative pentru aplicarea
politicii de protecție a consumatorilor;
·              
pregătirea apropierii legislației
tunisiene față de UE în domeniul protecției consumatorilor.
continuarea, în special, a analizei legislației tunisiene în materie de
etichetare, compoziție, fabricație și descriere a produselor
pentru a apropia această legislație de principiile generale aplicate
în Uniunea Europeană;
·              
consolidarea rolului asociațiilor din domeniul
protecției consumatorilor;
·              
formularea de recomandări rezultate pe baza
proiectului de înfrățire dintre instituțiile tunisiene și
cele europene responsabile pentru protecția consumatorilor.
Pilonul 8 - O economie verde și
durabilă
8.1: Mediul
înconjurător și dezvoltarea durabilă
82.         Promovarea dezvoltării durabile și
instaurarea unei politici consolidate de protecție a mediului
·              
îmbunătățirea planificării
strategice în materie de mediu, favorizarea evaluărilor de durabilitate și
consolidarea structurilor naționale și locale responsabile pentru
mediu și dezvoltare durabilă;
·              
consolidarea programelor de conservare a
biodiversității prin îmbunătățirea cadrului juridic și
prin aplicarea planului strategic pentru diversitatea biologică în
conformitate cu cele 20 de obiective din planul strategic al Convenției
privind diversitatea biologică (CBD) 2011-2020;
·              
crearea unui program pentru depoluarea polilor
industriali și favorizarea punerii în aplicare a planului național de
gestionare a deșeurilor, gestionarea durabilă a pădurilor,
precum și a acțiunilor de combatere a degradării litoralului, a
desertificării și degradării solurilor;
·              
consolidarea politicii naționale în materie de
mobilizare a resurselorde apă prin recurgerea la resurse neconvenționale,
inclusiv apele uzate tratate.
83.         Îmbunătățirea guvernanței
mediului
·              
ameliorarea participării diferiților
parteneri vizați de acțiunea guvernamentală (societatea
civilă și lumea științifică) în conformitate cu
principiul 10 din Declarația de la Rio;
·              
consolidarea sistemului de veghe, de colectare și
de tratare a informațiilor de mediu, precum și îmbunătățirea
capacității administrative a structurilor de punere în aplicare a
măsurilor de prevenire, de control al poluării și de
monitorizare a stării mediului,
·              
adoptarea de strategii de comunicare în domeniul
mediului și punerea accentului pe programe în domeniul educației
pentru dezvoltare durabilă.
84.         Sprijinirea tranziției la o
economie verde
·              
elaborarea cadrului juridic pentru investițiile
„verzi” și conceperea instrumentelor de planificare sectorială și
teritorială în contextul trecerii la o economie verde;
·              
sprijinirea creării de platforme și de rețele
de eco-inovare și de excelență pentru împărtășirea
cunoștințelor științifice în materie de „economie verde”,
pentru promovarea cercetării și inovării tehnologice, precum și
pentru diseminarea tehnologiilor verzi; 
·              
sprijinirea programelor de privind
responsabilitatea socială a întreprinderilor în ceea ce privește
tranziția la economia verde.
85.         Consolidarea cooperării
regionale în materie de mediu
·              
consolidarea cooperării regionale cu țările
vecine și între autoritățile regionale și locale, în
special în cadrul inițiativei „Orizont 2020” care vizează depoluarea
Mării Mediterane și în ceea ce privește problemele de apă și
de desertificare;
·              
cooperarea în vederea punerii în aplicare a
angajamentelor asumate în cadrul Convenției de la Barcelona, precum și
ratificarea și punerea în aplicare a protocoalelor la această convenție;
·              
punerea în aplicare a instrumentelor inovatoare de
cooperare cu UE în vederea punerii în aplicare a convențiilor și a
protocoalelor privind protecția mediului, în special în materie de
biodiversitate, combaterea desertificării și gestionarea deșeurilor;
·              
consolidarea cooperării dintre Tunisia și
Agenția Europeană de Mediu.
8.2:
Schimbări climatice
86.         Dezvoltarea cooperării în
domeniul schimbărilor climatice
·              
consolidarea cadrului instituțional tunisian
responsabil cu chestiunile legate de climă și continuarea punerii în
aplicare a Convenției-cadru a Națiunilor Unite privind
schimbările climatice (CCNUCC), îndeosebi punerea în aplicare a
acordurilor de la Cancun din 2010 și de la Durban din 2011, în special: 
·              
cooperarea în ceea ce privește dezvoltarea de
strategii de dezvoltare durabilă cu emisii reduse de CO2 în vederea construirii
unei economii cu emisii reduse de carbon și rezilientă la
schimbările climatice;
·              
inventarierea gazelor cu efect de seră și
punerea în aplicare a măsurilor de comunicare, notificare și
verificare (sistemul „MRV”);
·              
cooperarea în domeniul dezvoltării și
instituirea unui regim post-2012 privind schimbările climatice, inclusiv
măsuri de atenuare adecvate la nivel național (NAMA);
·              
realizarea de schimburi de experiență,
elaborarea și punerea în aplicare a strategiilor și a planurilor de
acțiune pentru atenuarea schimbărilor climatice și adaptarea la
acestea;
·              
realizarea primelor acțiuni de pregătire
a unui sistem de comercializare a certificatelor de emisii de gaze cu efect de
seră;
·              
dezvoltarea de instrumente de monitorizare și
avertizare timpurie pentru o mai bună cooperare în domeniul
schimbărilor climatice pe o scară euromediteraneeană.
8.3: Politica
maritimă integrată
87.         Dezvoltarea unei abordări
integrate a activităților legate de sau care au un impact asupra
mării și zonelor costiere, atât la nivel național, cât și
la nivel regional, în conformitate cu dreptul internațional;
·              
dezvoltarea unei politici maritime integrate care
să țină seama de diversele interese marine și maritime, pe
baza convențiilor regionale/internaționale pertinente;
·              
consolidarea structurilor instituționale din
administrație pentru coordonarea dintre diferitele sectoare care au un
impact asupra mării și îmbunătățirea guvernanței
diverselor activități maritime la nivelurile corespunzătoare;
·              
promovarea creării și a gestionării
zonelor protejate și a rezervelor biologice în conformitate cu
recomandările și activitățile actuale din cadrul
cooperării internaționale și regionale, în special al Convenției
de la Barcelona și al Comisiei Generale pentru Pescuit în Marea
Mediterană, ratificarea și punerea în aplicare a Protocolului privind
gestionarea integrată a zonelor costiere la Convenția de la Barcelona
(GIZC).
C.          Dimensiunea științifică și
umană: apropierea între popoare
Pilonul 1 - Dezvoltarea competențelor și
accesul la cunoștințe:
1.1: Educație
88.         Îmbunătățirea
calității sistemului de învățământ și a conținutului
programelor
·              
îmbunătățirea în continuare a
calității și a performanței sistemului de învățământ,
în special în ceea ce privește eșecul școlar, formarea
profesorilor și programele și manualele școlare;
·              
crearea unui învățământ tehnic și
profesional de calitate și încurajarea orientării elevilor înspre
aceste filiere;
·              
intensificarea predării limbilor străine și
dezvoltarea formării interactive;
·              
consolidarea și extinderea utilizării tehnologiilor
informației și comunicațiilor (TIC) în sistemul de învățământ.
1.2: Formarea
profesională
89.         Modernizarea sistemului național
de formare profesională și valorizarea cursurilor de formare
profesională cu un înalt potențial de inserție profesională;
·              
consolidarea capacității instituționale
a ministerului formării profesionale și ocupării forței de
muncă (MFPOFM) în coordonarea strategiei și a gestionării bazate
pe rezultate;
·              
elaborarea și punerea în aplicare a unei
strategii de reformă a formării profesionale articulate cu cea care
urmează a fi stabilită pentru învățământul superior,
pentru a răspunde mai bine nevoilor pieței forței de muncă;
·              
dezvoltarea în continuare a cadrului național
al calificărilor;
·              
continuarea punerii în aplicare a Cartei euro-mediteraneene
pentru întreprinderi în ceea ce privește încurajarea formării la
locul de muncă, dezvoltarea spiritului antreprenorial în rândul elevilor
care urmează cursuri de formare profesională și
îmbunătățirea activităților de formare pentru internaționalizare;
evaluarea comună a progreselor realizate pe baza unor indicatori stabiliți
în acest sens la nivel regional.
1.3: Învățământul
superior
90.         Sprijinirea reformei sistemului de
învățământ superior tunisian și convergența acestuia
cu principiile procesului Bologna
·              
consolidarea dialogului în vederea sprijinirii
reformei sistemului de învățământ superior tunisian și a
convergenței acestuia cu principiile procesului Bologna;
·              
finalizarea reformei LMD (licență,
masterat, doctorat), consolidarea dezvoltării studiilor doctorale,
instituirea unui sistem național de evaluare, asigurare a calității
și acreditare, precum și a cadrului național al
calificărilor (CNC) ;
·              
consolidarea programelor de codiplomă și
de cotutelă între Tunisia și statele membre ale UE și promovarea
mobilității studenților, a profesorilor și a
cercetătorilor;
·              
introducerea unor instrumente pentru facilitarea
transparenței, a comparabilității și a recunoașterii
studiilor, cum ar fi sistemul de acumulare și transfer de credite (ECTS); 
·              
intensificarea predării limbilor străine.
91.         Îmbunătățirea
calității și a guvernanței învățământului
superior în Tunisia și consolidarea capacității de inserție
profesională a absolvenților învățământului superior
·              
consolidarea guvernanței, a autonomiei instituțiilor
de învățământ superior și a procesului de certificare,
între altele prin schimb de experiență și de bune practici;
·              
consolidarea capacității de inserție
profesională a absolvenților învățământului superior,
prin îmbunătățirea sistemului de informare și de orientare
în colaborare cu sistemul de învățământ, sistemul de învățământ
superior și cu angajatorii;
·              
îmbunătățirea sistemului de
informare și de orientare în colaborare cu sistemul de învățământ,
sistemul de învățământ superior și cu angajatorii;
·              
dezvoltarea activităților de formare
profesională la nivelul învățământului superior.
92.         Consolidarea participării
Tunisiei la programele europene de cooperare externă
·              
promovarea participării Tunisiei la programele
de sprijinire a reformei sistemului de învățământ superior,
precum și de parteneriat și de mobilitate academică existente și
viitoare în acest domeniu;
·              
continuarea campaniilor de informare a potențialilor
candidați, a studenților și a cadrelor didactice universitare cu
privire la aceste programe.
1.4:
Cercetarea științifică și tehnologică și inovarea
93.         Consolidarea rolului sistemului național
de cercetare și inovare în edificarea economiei bazate pe cunoaștere;
·              
îmbunătățirea guvernanței
sistemului național de cercetare și inovare și a coordonării
dintre diferiții actori;
·              
consolidarea sinergiilor dintre sistemul de
cercetare și inovare și sectoarele productive, prin crearea unor
structuri de valorificare și de interfață, dezvoltarea de rețele
sectoriale tematice în materie de inovare, care să regrupeze structurile
de cercetare, structurile de interfață și întreprinderile
economice, precum și promovarea unor proiecte între aceste rețele și
rețelele omoloage la nivel european;
·              
extinderea rețelei tunisiene de laboratoare de
analiză și testare;
·              
sprijinirea dezvoltării de infrastructuri de
cercetare, tehnologie și inovare:
·              
continuarea punerii în aplicare a Cartei
euro-mediteraneene pentru întreprinderi în ceea ce privește aspectele
referitoare la inovare și la consolidarea progreselor realizate pe baza unor
indicatori definiți la nivel regional;
·              
promovarea cooperării și a schimburilor
reciproce de informații referitoare la brevete și la transferul de
tehnologie;
·              
sprijinirea de către UE a dezvoltării
instrumentelor de finanțare adaptate pentru inovare;
·              
consolidarea dialogului politic bilateral și
regional în materie de cercetare și inovare, în special prin promovarea
armonizării sistemelor naționale/regionale de inovare pe ambele
maluri ale Mediteranei, prin consolidarea sinergiilor dintre cercetare și
producție, precum și a capacității de inovare a
întreprinderilor în întreaga regiune euro-mediteraneeană. 
94.         Participarea Tunisiei la Spațiul
european de cercetare
·              
consolidarea cunoștințelor și a
capacității instituțiilor de cercetare și inovare tunisiene
în scopul intensificării participării lor la Spațiul european de
cercetare (PC 7, PIC și Orizont 2020, COST și agențiile);
·              
identificarea temelor de interes comun pentru
cercetare și inovare, consolidarea în continuare a schimbului de
cercetători în proiectele de cercetare și inovare și
consolidarea cooperării în context bilateral și regional;
·              
promovarea schimburilor reciproce de informații
privind strategiile de inovare și dezvoltare tehnologică (în special
în contextul Strategiei UE 2020);
·              
consolidarea rețelei de puncte naționale
de contact și tematice pentru programul-cadru de cercetare;
·              
facilitarea mobilității și a circulației
cercetătorilor și a personalului implicat în activitățile
de colaborare științifică și tehnologică dintre
Tunisia și UE.
Pilonul 2 - Dezvoltarea cooperării în
domeniul sănătății
95.         Îmbunătățirea
nivelului sănătății, al cercetării și al
supravegherii sanitare în Tunisia
·              
promovarea reformei sectorului
sănătății în vederea îmbunătățirii performanței
și a reducerii disparităților interregionale și crearea
unui sistem de asigurare a calității în cadrul sistemului sanitar
tunisian;
·              
sprijinirea informatizării sistemului de
informații medicale spitalicești și generalizarea sistemului de
evaluare medico-economică a șederii în spital;
·              
promovarea reformei sistemului de finanțare în
domeniul sănătății: structura finanțării, pachete
de servicii medicale și nivel de solidaritate;
·              
promovarea demersurilor în direcția unui acces
mai echitabil la servicii medicale de calitate, punerea în aplicare a unui plan
de amenajare, renovare și reorganizare spitalicească (harta
organizării sanitare, studii de programare medicală,
arhitecturală și de înaltă calitate în ceea ce privește
protecția mediului, precum și finanțarea planurilor de investiții);
·              
consolidarea strategiei naționale de
transplant de organe prin înființarea unui registru național al
organelor care prezintă insuficiențe în stadiu terminal; 
·              
consolidarea cooperării cu organismele internaționale
și europene, între altele în materie de cercetare și dezvoltare în
domeniul sănătății.
96.         Prevenirea și controlul bolilor
transmisibile și netransmisibile
·              
punerea în aplicare a instrumentelor internaționale
în domeniul sănătății, cum ar fi Regulamentul sanitar
internațional al Organizației Mondiale a Sănătății
(OMS), precum și punerea în aplicare a Convenției-cadru a OMS pentru
controlul tutunului;
·              
promovarea cooperării în domeniul
indicatorilor de sănătate, prin intermediul rețelelor internaționale
de schimb de informații privind prevenirea și controlul bolilor
transmisibile și netransmisibile;
·              
elaborarea și punerea în aplicare a unei
strategii naționale pentru prevenirea și tratarea comportamentelor
adictive și susținerea demersurilor de promovare a unei stări
bune de sănătate și a unui comportament sănătos la toate
vârstele, pentru a împiedica sau întârzia apariția bolilor cronice;
·              
consolidarea capacității de detecție
și reacție în ceea ce privește amenințările la adresa
sănătății, inclusiv a formării, în special prin
crearea unui sistem informatizat de supraveghere epidemiologică,
elaborarea strategiilor și a programelor de gestionare a riscurilor
sanitare.
Pilonul 3 - Apropierea între popoare în
domeniile culturii, tineretului și mass-media:
3.1:
Cooperarea culturală
97.         Consolidarea cooperării
culturale
·              
consolidarea politicii culturale a Tunisiei și
a capacității operatorilor culturali, în principal prin intermediul
integrării Tunisiei în programele și proiectele europene, prin
sprijin pentru proiecte de restructurare și de instituționalizare a
sectorului cultural, precum și prin promovarea schimbului de cele mai bune
practici și elaborarea unor studii și proiecte comune în domeniul
guvernanței locale a culturii;
·              
promovarea schimburilor culturale prin
intensificarea participării Tunisiei la programele de cooperare
culturală în regiunea mediteraneeană;
·              
promovarea accesului producției culturale
tunisiene în spațiul european prin promovarea mobilității artiștilor,
a profesioniștilor și a practicienilor tunisieni, crearea unor rețele
și parteneriate dedicate și promovarea industriilor culturale;
·              
prin intermediul acțiunilor menționate
anterior, promovarea punerii în aplicare a Convenției UNESCO din 2005
privind protecția și promovarea diversității expresiilor
culturale, la care Tunisia este parte.
3.2: Tineretul
98.         Consolidarea cooperării în
domeniul tineretului
·              
consolidarea cooperării în domeniul educației
informale a tinerilor și a animatorilor socio-educativi în scopul de a
favoriza schimburile de informații și de bune practici pe teme de
interes comun, dialogul intercultural și dezvoltarea societății
civile;
·              
consolidarea cooperării în domeniul
tineretului și consolidarea vieții asociative și cetățenești,
în special în domeniul protecției mediului, voluntariatului, combaterii
fumatului și a drogurilor, prevenirii bolilor cu transmitere sexuală:
HIV/SIDA.
3.3:
Cooperarea în sectorul audiovizualului și al media
99.         Consolidarea cooperării în
domeniul media
·              
promovarea si continuarea dialogului și a
cooperării în sectorul audiovizualului și al media. Se va acorda o
atenție deosebită garantării unui sistem de reglementare
transparent, eficace și predictibil cu o autoritate independentă de
reglementare în sectorul audiovizualului și al media.
D.          Sprijin
și asistență pentru punerea în aplicare a planului de acțiune
Pilonul 1 - Sprijin financiar și
tehnic
1.           Dimensiunea financiară a
parteneriatului dintre Tunisia și Uniunea Europeană va avea în vedere
elaborarea și punerea în aplicare a reformelor, în special în domeniile
prioritare identificate în perioada punerii în aplicare a prezentului plan de
acțiune și a reviziuirilor sale succesive, în conformitate cu
comunicările privind politica de vecinătate elaborate de către
UE în 2011[5]
și în 2012[6].
În perioada de punere în aplicare a planului de acțiune,
Tunisia va trebui să răspundă mai multor provocări legate,
pe de o parte, de instaurarea unei democrații durabile, relansarea creșterii
economice și promovarea coeziunii sociale și, pe de altă parte,
de încheierea Acordului de liber schimb aprofundat și cuprinzător.
Punerea în aplicare a acestui acord va necesita
eforturi importante de apropiere de acquis-ul comunitar, de modernizare instituțională
și a infrastructurii.
Sprijinul financiar al UE, care a crescut în urma
revoluției, ar trebui să își continue evoluția, în scopul
de a sprijini o veritabilă politică de convergență cu UE și
de a asista Tunisia în eforturile sale de reformă.
Domeniile de intervenție ale viitorului
sprijin tehnic și financiar din partea UE vor fi definite pe baza
priorităților identificate în prezentul plan de acțiune și
se vor baza pe ambițiile legate de reformele politice și
socio-economice ale Tunisiei, astfel cum sunt precizate în prezentul plan de acțiune.
Aceste domenii vor fi convenite de cele două părți în cadrul
exercițiului de programare, în afara negocierilor privind planul de acțiune.
Pe tot parcursul acestui proces, Tunisia va
beneficia de toate instrumentele financiare disponibile pentru acțiunea
externă a UE și de noua politică europeană de
vecinătate (NPEV), precum și de expertiza instituțiilor UE și
a statelor membre, pentru a realiza cu succes această integrare.
2.           Cele două părți au
convenit să examineze modalitățile de trecere la o nouă
etapă în ceea ce privește accesul la resursele financiare adecvate
ale UE pentru sprijinirea Tunisiei pe calea politicii regionale și de
coeziune a UE, precum și pentru adoptarea unor noi proceduri de punere în
aplicare.
În contextul schimbărilor istorice din
Tunisia și al aspirațiilor legitime ale poporului său și
ale tinerei ei generații la progres și prosperitate, Tunisia se
confruntă cu două priorități absolute care sunt crearea de
locuri de muncă pentru o populație tânără și din ce în
ce mai educată și o dezvoltare regională mai echitabilă.
3.           Cooperarea financiară cu BEI și
BERD va fi, de asemenea, consolidată în vederea sprijinirii investițiilor
în infrastructură, în sectorul financiar și în dezvoltarea sectorului
privat și a parteneriatului, precum și a sprijinirii sectoarelor
inovatoare, creatoare de locuri de muncă destinate tinerilor absolvenți.
Cooperarea cu cele două instituții va
fi, de asemenea, solicitată în conformitate cu orientările NPEV
pentru a facilita accesul IMM-urilor la finanțare și dezvoltarea
mecanismelor de garantare.
În contextul procesului de reflecție privind
extinderea mandatului Fondului European de Investiții (FEI) la zona
Mediteranei, avută în vedere în cadrul NPEV, va începe o cooperare cu
Fondul European de Investiții în conformitate cu orientările NPEV,
pentru a facilita accesul IMM-urilor la finanțare și dezvoltarea
mecanismelor de garantare.
4.           Dincolo de coerența sprijinului
financiar, ambele părți își vor continua eforturile în scopul de
a:
·              
optimiza aplicarea instrumentelor financiare
existente, printr-o orientare mai bună a programelor de cooperare și
printr-o colaborare mai bună între Tunisia și UE în vederea
optimizării capacității de absorbție a Tunisiei;
·              
profita de toate noile instrumente și
programele tematice relevante și necesare puse în aplicare de Uniunea
Europeană ca parte a acțiunii sale externe, ținând seama de
nevoile, de progresele reformei și de capacitatea de absorbție a
Tunisiei, și respectând principiile eficacității ajutorului, în
special programarea comună.
Pilonul 2 - Participarea la programele și
agențiile Uniunii Europene
Participarea la programele și la agențiile
Uniunii Europene
·              
promovarea participării Tunisiei la agențiile
și la programele UE deschise țărilor terțe;
·              
încheierea unui acord-cadru pentru participarea
Tunisiei la programele Uniunii Europene deschise țărilor terțe.
E.           E. Adoptare și durată
Prezentul plan va fi prezentat Consiliului de
asociere Tunisia-UE, care îl va adopta în mod oficial. Acesta va avea o
durată de cinci ani.
Uniunea Europeană și Tunisia pot ope
legis să efectueze propriile examinări unilaterale ale
progreselor realizate în ceea ce privește punerea în aplicare a planului.
Relațiile Uniunea
Europeană-Tunisia: un parteneriat privilegiat
Plan de acțiune pentru 2013-2017
Anexa 1: Matrice de priorități
(aprilie 2014)
 Obiective || Măsuri Tunisia || Eventualul sprijin din partea UE[7] || Indicatorii și calendarul 
 1) Instituirea unui sistem electoral democratic, în special prin consolidarea independenței și a funcționării „autorității superioare independente electorale” (ASIE) care este responsabilă cu gestionarea și organizarea alegerilor. || - adoptarea normelor constituționale sau legislative corespunzătoare și a măsurilor tranzitorii adecvate;   - punerea la dispoziția autorității superioare independente electorale (ASIE) a mijloacelor necesare pentru a funcționa autonom;   - asigurarea participării societății civile la elaborarea legislației electorale, precum și la desfășurarea și observarea alegerilor;   - promovarea parteneriatului cu societatea civilă prin intermediul unei abordări participative;       || - sprijin direct pentru autoritatea superioară independentă electorală;   - furnizarea de expertiză privind toate aspectele referitoare la procesul electoral, inclusiv din domeniul securității;   - desfășurarea unei misiuni UE de observare a alegerilor; - sprijin pentru organizațiile societății civile;   || - Legea organică nr. 23/2012 din 20 decembrie 2012 privind ISIE;   - funcționarea efectivă a ISIE;   - organizarea de alegeri generale bazate pe acquis-ul alegerilor democratice din octombrie 2011;   - dialog privind procesul electoral, inclusiv privind monitorizarea aplicării recomandărilor MOE/2011 de către diferitele autorități competente, în funcție de prerogativele și competențele lor specifice;   - publicarea cu eficacitate a rezultatelor exhaustive ale alegerilor și instituirea unei proceduri pentru gestionarea erorilor.   Calendar: pe termen scurt 
 2) Asigurarea independenței justiției, creșterea profesionalismului și eficacității acesteia (accesul la justiție, durata proceselor), asigurarea respectării drepturilor omului, a prezumției de nevinovăție și a dreptului la un proces echitabil.   || - consolidarea statului de drept și sprijin pentru tranziția democratică prin susținerea procesului de reformă a sistemului judiciar și a sistemului penitenciar în conformitate cu normele și standardele internaționale;     - adoptarea unui cadru legislativ adecvat la standardele internaționale;   - instituirea unui cadru instituțional funcțional/a unor resurse umane și mijloace logistice adecvate;   - modernizarea sistemului penitenciar;   - promovarea parteneriatului cu societatea civilă și a unei abordări participative a acestor reforme;   - promovarea transparenței și a accesului la informații;   - adoptarea și punerea în aplicare a proiectului de lege transmis adunării naționale constituante (ANC) în noiembrie 2012 privind justiția de tranziție;   - crearea instanței naționale a justiției de tranziție prevăzută de lege (comisia „adevăr și demnitate”); || - asistență tehnică;   - consolidarea capacităților;   - sprijin pentru modernizarea infrastructurii judiciare;   - sprijin pentru organizațiile societății civile;   - furnizarea de expertiză;   - formare;   - sprijin tehnic pentru instanța națională a justiției de tranziție; || - adoptarea și punerea în aplicare a legilor privind independența justiției și accesul la aceasta, adoptate de ANC și de către viitorul parlament;   - adoptarea legii privind statutul magistraților și adoptarea legii organice privind Consiliul Superior al Magistraturii;   - Consiliul Superior al Magistraturii este operațional   - societatea civilă este invitată la reuniunile comitetului de coordonare din cadrul „Programme d’Appui à la Réforme de la Justice” (programul de sprijin pentru reforma sistemului judiciar, încheiat de UE/Tunisia în anul 2012);   - reabilitarea treptată a tribunalelor în funcție de mijloacele și bugetele alocate, în conformitate cu standardele internaționale;   - armonizarea cadrului legislativ, de reglementare și instituțional cu standardele internaționale;   - punerea în aplicare a dispoziției care permite și consolidează accesul organizațiilor neguvernamentale în închisori;   - crearea unui mecanism de supraveghere a numărului de detenții preventive și a evoluției ratei de încarcerare.   Calendar: pe termen mediu 
 3) Reformarea sectorului securității în cadrul unei reforme cuprinzătoare și aprofundate, în vederea asigurării respectării standardelor internaționale în ceea ce privește statul de drept, drepturile omului și dreptul internațional.   || - adoptarea reformelor legislative și de reglementare adecvate, inclusiv a mecanismelor de supraveghere democratică și de responsabilizare;   - asigurarea implicării societății civile în elaborarea și monitorizarea reformelor (abordare participativă), evaluarea rezultatelor;   - asigurarea formării necesare (inclusiv privind respectarea drepturilor omului) pentru personalul implicat;   - dotarea forțelor de securitate cu mijloacele și echipamentele necesare și adecvate pentru necesitățile acestora, într-un spirit de utilizare minimă a forței, evaluarea efectelor acestei acțiuni; [- punerea la dispoziția publicului a organigramelor și a codurilor de conduită ale forțelor de securitate internă];   || - sprijin financiar pentru programul de reformă a sectorului securității;   - furnizarea de expertiză și de formare;   - sprijin pentru organizațiile societății civile;   || - adoptarea de către ANC și viitorul parlament și punerea în aplicare efectivă a legislației care încorporează standardele internaționale în materie de guvernanță, respectarea și promovarea dreptului internațional, a drepturilor omului, în conformitate cu principiile statului de drept. Calendar: pe termen mediu   - adoptarea de către ANC și viitorul parlament a mecanismului de control democratic asupra organelor și forțelor de securitate; - crearea de comisii parlamentare pentru monitorizarea bugetelor naționale de securitate; Calendar: pe termen mediu   - validarea și lansarea punerii în aplicare a recomandărilor evaluărilor inter pares privind frontierele și migrația/reforma sectorului securității. Calendar: termen scurt spre mediu 
 4) Consolidarea protecției drepturilor omului, inclusiv a drepturilor femeilor și copiilor   || - asigurarea punerii în aplicare treptate și efective a acordurilor internaționale;   - adoptarea reformele legislative și de reglementare corespunzătoare;   - asigurarea participării societății civile la elaborarea și monitorizarea reformelor;   - asigurarea formării necesare a personalului implicat;     - confirmarea invitației permanente la Înaltul Comisariat al ONU pentru drepturile omului și la mecanismele speciale ale ONU privind drepturile omului;     - instituirea unui mecanism independent de monitorizare a drepturilor copilului;   - elaborarea unei legi-cadru privind violența împotriva femeilor, în conformitate cu standardele internaționale;   - menținerea moratoriului de facto privind execuțiile;   - continuarea asocierii la inițiativa transregională privind pedeapsa cu moartea, sprijinită de UE în cadrul Adunării Generale a Organizației Națiunilor Unite;   - promulgarea legii organice privind autoritatea națională de prevenire a torturii;   - crearea autorității naționale de prevenire a torturii; - revizuirea legii referitoare la instanța drepturilor omului în conformitate cu principiile de la Paris (1993);     || - dialogul politic și concertarea în cadrul forurilor ONU;   - furnizarea de expertiză; - formare;   - sprijin pentru organizațiile societății civile;   - sprijin tehnic și instituțional; || - promulgarea și punerea în aplicare treptată și efectivă a legislației și a reglementărilor în vederea aplicării convențiilor internaționale ratificate de către Tunisia; Calendar: pe termen lung   - depunerea instrumentelor de ratificare privind ridicarea rezervelor față de CEDAW; Calendar: pe termen mediu - revizuirea Codului penal și a Codului de procedură penală, în special în ceea ce privește libertatea de exprimare, precum și drepturile femeilor și ale copilului, în conformitate cu standardele internaționale; Calendar: pe termen mediu   - adoptarea și punerea în aplicare a unor legi privind instaurarea mecanismului independent de monitorizare a drepturilor copilului; Calendar: pe termen scurt   - progres în direcția ratificării celui de al treilea Protocol opțional la Convenția internațională cu privire la drepturile copilului; Calendar: pe termen mediu   - adoptarea și punerea în aplicare a unei legi-cadru privind violența împotriva femeilor, în conformitate cu standardele internaționale; Calendar: pe termen mediu   - continuarea dialogului național privind abolirea pedepsei cu moartea. Calendar: pe termen mediu. - adoptarea și punerea în aplicare a proiectului de lege transmis Adunării Naționale Constituante în noiembrie 2012. Calendar: pe termen scurt   - revizuirea legii referitoare la instanța drepturilor omului și instituirea efectivă a instanței în conformitate cu principiile de la Paris (1993);   - adoptarea și punerea în aplicare a statutului de instanței drepturilor omului. Calendar: pe termen scurt și mediu   - organizarea unor formări privind drepturile omului în beneficiul personalului implicat. Calendar: punere în aplicare pe toată durata planului de acțiune   
 5) Realizarea reformei mijloacelor de informare în masă și profesionalizarea acestui sector || - adoptarea de norme constituționale, legislative și de reglementare corespunzătoare;   - asigurarea formării necesare a instituțiilor implicate;   - asigurarea participării societății civile la elaborarea și monitorizarea reformelor, în special a sindicatelor și a organizațiilor care activează în domeniul libertății presei și al libertății de exprimare;   || - furnizarea de expertiză;   - formare;   - sprijin pentru organizațiile societății civile; || - funcționarea efectivă a autorității în materie de comunicare audiovizuală. Calendar: pe termen scurt   - continuarea dialogului început privind mecanismele de protecție a jurnaliștilor în exercitarea profesiei lor; Calendar: pe termen scurt   
 6) Consolidarea rolului și a capacităților societății civile || - garantarea unui cadru deschis și transparent pentru organizarea și activitatea actorilor societății civile; || - furnizarea de expertiză;   - formare;   - sprijin pentru organizațiile societății civile; || - adoptarea unor legi care să garanteze libertatea de asociere, realizată prin Decretul-lege nr. 2011-88 din 24 septembrie 2011;   - adoptarea unor reguli transparente pentru finanțarea publică a asociațiilor; Calendar: pe termen scurt   - organizarea de consultări tematice și regionale periodice cu componente ale societății civile, în special în cadrul dialogului cu UE. Calendar: punere în aplicare pe toată durata planului de acțiune   
 7) Desfășurarea unui dialog privind migrația, mobilitatea și securitatea și încheierea unui parteneriat pentru mobilitate || - continuarea dialogului privind migrația, mobilitatea și securitatea;   - elaborarea și punerea în aplicare a unei strategii naționale privind migrația și tunisienii din străinătate;   - punerea în aplicare a măsurilor prevăzute în cadrul parteneriatului pentru mobilitate (consolidarea capacităților, gestionarea cunoștințelor, colectarea de date etc.); - asigurarea participării societății civile la elaborarea și monitorizarea reformelor;         - cooperarea cu ICONUR la punerea în aplicare a programului regional de protecție, adoptarea unei legi și crearea de capacități administrative în domeniul azilului;         - cooperarea cu UE în lupta împotriva criminalității organizate, inclusiv împotriva traficului de migranți și a traficului de persoane;   - realizarea de acțiuni destinate promovării legăturilor dintre migrație și dezvoltare;   - dezvoltarea cercetării privind migrația, în special a profilurilor de migrare; - promovarea protecției sociale a lucrătorilor tunisieni și membrilor familiilor acestora și punerea în aplicare a deciziei Consiliului de asociere privind coordonarea securității sociale între Tunisia și UE în cadrul articolelor 65-68 din Acordul euro-mediteraneean de asociere UE-Tunisia, în vederea îmbunătățirii transferabilității drepturilor de pensie dobândite de lucrătorii tunisieni și de membrii familiilor acestora în UE, în conformitate cu articolul 8 din parteneriatul de mobilitate dintre Tunisia, Uniunea Europeană și statele membre participante;   - crearea Observatorului național al migrației și dotarea acestuia cu capacitatea necesară pentru elaborarea de studii, de profiluri de migrație, de politici și de expertiză în domeniul migrației;   - introducerea unor inițiative și a unor programe care să permită observatorului să implice mai mult cetățenii tunisieni din străinătate în dezvoltarea țării; || - sprijin pentru punerea în aplicare a măsurilor prevăzute în cadrul parteneriatului pentru mobilitate;   - sprijin tehnic și formare în punerea în aplicare a strategiei;   - sprijin tehnic și instituțional;   - consolidarea capacităților și furnizarea de expertiză;   - schimb de experiență și de informații cu instituțiile și agențiile UE și cu statele membre;   - formare;   - sprijin pentru organizațiile societății civile;       - sprijin pentru formare și sprijin tehnic;             - formare;   - sprijin pentru organizațiile societății civile;   - înfrățiri și schimburi între instituții;     - consolidarea capacităților prin formarea cadrelor tunisiene în materie de reglementări comunitare privind coordonarea sistemelor de securitate socială, privind metoda deschisă de coordonare (MDC) și privind sistemul european pentru schimbul electronic de informații în materie de securitate socială (EESSI); - reuniune (reuniuni) a (ale) subcomitetului „Migrație și afaceri sociale” pentru începerea discuțiilor cu privire la un proiect de decizie privind punerea în aplicare a dispozițiilor referitoare la coordonarea regimurilor de securitate socială în cadrul Acordului de asociere;   - sprijin tehnic; - înfrățire instituțională;   || - punerea în aplicare a strategiei;   - punerea în aplicare a obiectivelor strategiei în conformitate cu standardele internaționale; Calendar: pe termen mediu   - organizarea de consultări periodice cu componentele societății civile, în special în cadrul negocierilor privind parteneriatul pentru mobilitate; Calendar: pe termen scurt   - anexa la parteneriatul pentru mobilitate va defini acțiunile de sprijin ale UE și ale statelor membre părți la parteneriat; Calendar: punere în aplicare pe toată durata planului de acțiune         - crearea unui comitet interministerial de monitorizare a situației umanitare și în materie de securitate după închiderea taberei de la Shousha; Calendar: pe termen scurt   - reprezentantul permanent al ICNUR în Tunisia ia parte la lucrările comitetului;     - punerea în aplicare a măsurilor convenite în cadrul parteneriatului pentru mobilitate;  Calendar: punere în aplicare pe toată durata planului de acțiune                                     - propunere pentru adoptarea unui proiect de decizie a Consiliului de asociere; Calendar: pe termen mediu                                   - decret în curs de prezentare, adoptare și punere în aplicare. Calendar: pe termen mediu       
 8) Reforme economice pentru o creștere economică favorabilă incluziunii, competitivitate și îmbunătățirea mediului de afaceri și de investiții; || - reforma guvernanței publice, consolidarea modernizării administrației și transparența în gestionarea finanțelor publice;   - consolidarea capacității de reziliență a economiei prin consolidarea fundamentelor macroeconomice;   - lansarea reflecției privind reforma sistemelor de subvenții alimentare și de subvenții pentru energie;   - punerea în aplicare a reformei sistemului fiscal (cadrul legislativ și instituțional);   - consolidarea controlului intern și extern, a verificării și auditului în sectorul public;   - creșterea competitivității economiei prin aplicarea programelor de reformă, de relansare și de modernizare [precum și crearea unui cadru propice] (industrie, agricultură, servicii, artizanat și turism); - consolidarea creșterii ecologice pentru aplicarea unor strategii de promovare a economiei ecologice; || - sprijin în special prin continuarea aplicării programelor de asistență pentru relansare și pentru o gestionare a bugetului bazată pe obiective;   - furnizarea de expertiză, formare, sprijin instituțional și înfrățire;   - dialog privind strategiile de relansare;   - sprijin pentru programele de modernizare în domeniile industriei, agriculturii, artizanatului și turismului;   - sprijin pentru societatea civilă; || - validarea și punerea în aplicare a strategiei naționale în materie de guvernanță și de luptă împotriva corupției; Calendar: pe termen lung   -  monitorizarea punerii în aplicare a gestionării bugetare pe bază de obiective (GBO- Gestiune bugetară pe obiective); Calendar: pe termen mediu   -  punerea în aplicare a unei gestionări active a trezoreriei statului; Calendar: pe termen mediu    -  Se lansează un studiu privind reforma sistemului de subvenții pentru alimente și pentru energie; Calendar: pe termen scurt și mediu   -   adoptarea programului de reformă fiscală; Calendar: pe termen mediu  -      -    Planul de informatizare a procedurilor pentru achizițiile publice este pus în aplicare; Calendar: pe termen mediu    -  o nouă generație de aplicații majore ale statului (e-guvernare, date din surse deschise) este inițiată; -  Calendar: pe termen lung   -  conceperea și punerea în aplicare a unui nou plan de acțiune pentru dreptul de acces la informații, având în vedere noua lege organică referitoare la acestea; -  Calendar: pe termen scurt   -  elaborarea unui cadru strategic de consultare a cetățenilor; Calendar: pe termen mediu   - strategie de restructurare și de consolidare a controlului intern și extern, a verificării și auditului în cadrul sectorului public, adoptată și pusă în aplicare; Calendar: pe termen lung   - programul de modernizare a sectorului turismului - început și continuarea programelor de adaptare și modernizare (agricultură, industrie, servicii și artizanat); Calendar: pe termen mediu   
   || - revizuirea cadrului legislativ și de reglementare și consolidarea politicilor și instrumentelor în favoarea întreprinderii în materie de investiții, mediu de afaceri și parteneriat, în special prin îmbunătățirea protecției investițiilor străine;   - sensibilizarea operatorilor economici și în special a IMM-urilor tunisiene și punerea la dispoziția acestora a sprijinului necesar pentru aplicarea directivelor și normelor europene adoptate de către Tunisia; || - furnizarea de expertiză și de formare;   - sprijin pentru politicile și programele de finanțare a inovării în sectorul privat;   - sprijin pentru atragerea investițiilor UE;   - sprijin instituțional și înfrățire;   - sprijin pentru Consiliul mixt al antreprenoriatului;   - sprijin pentru internaționalizarea întreprinderilor mici și mijlocii (IMM-uri), inter alia prin cooperarea dintre IMM-urile tunisiene și europene prin intermediul rețelei Enterprise Europe Network (Rețeaua întreprinderilor europene). || -    cadrul juridic și instituțional al parteneriatelor public-privat - finalizat. Calendar: pe termen scurt   -    Codul de investiții - revizuit. Calendar: pe termen scurt -      Autoritatea națională pentru investiții este instituită; Calendar: pe termen mediu   Consiliului mixt al antreprenoriatului este operațional; Calendar: pe termen scurt   - rata de creștere a investițiilor locale și străine în Tunisia; Calendar: pe termen lung   - includerea cererilor de parteneriat cu IMM-uri europene în baza de date a Enterprise Europe Network; -   Calendar: pe termen mediu   -   creșterea numărului de IMM-uri care participă la reuniunile organizate prin intermediul Enterprise Europe Network (Rețeaua întreprinderilor europene); Calendar: pe termen mediu   
   || - ameliorarea guvernanței sistemului statistic național, precum și a calității și accesibilității produselor statistice; || - furnizarea de expertiză și de formare; - sprijin pentru proiectele de modernizare a sistemului statistic național; - sprijin instituțional și înfrățire; || - plan de acțiune adoptat pentru modernizarea sistemului statistic național; Calendar: pe termen mediu   - numărul seriilor statistice disponibile pe site-ul Institutului Național de Statistică; - numărul de publicații oficiale de serii statistice și metodologie statistică conform standardelor internaționale, disponibile pe site-ul Institutului Național de Statistică; Calendar: pe termen scurt - numărul de cereri pe site-ul Institutului Național de Statistică în contextul reformării site-ului; Calendar: pe termen scurt - existența unor rapoarte de calitate pe domeniu statistic; Calendar: pe termen scurt - existența unui calendar de publicare a datelor; Calendar: pe termen scurt   
   || - instituirea unei politici pentru dezvoltarea serviciilor și a infrastructurii de transport și a unei strategii naționale pentru un transport durabil;   - sprijinirea punerii în aplicare a strategiei naționale de dezvoltare a logisticii;   - favorizarea dezvoltării rețelelor și a infrastructurilor de telecomunicații;   - dezvoltarea și consolidarea rețelelor, a infrastructurilor și a interconectărilor în sectorul energiei; || - furnizarea de expertiză și de formare;   - sprijin în ceea ce privește atragerea de investiții din partea UE;   - sprijin instituțional și înfrățire; || - politica în domeniul transporturilor - adoptată; Calendar: pe termen lung - începerea negocierilor pentru un acord privind liberalizarea transportului aerian „Cer deschis”; Calendar: pe termen scurt - punerea în aplicare a strategiei naționale de dezvoltare a logisticii; Calendar: pe termen scurt și mediu  - Codul telecomunicațiilor - revizuit, pentru a se asigura disponibilitatea rețelelor/serviciilor TIC performante în toate regiunile, precum și accesul la acestea, pe termen lung; Calendar: pe termen mediu - un document de politică energetică este redactat și stabilește obiectivele și strategiile. Calendar: pe termen mediu 
   || - dezvoltarea și punerea în aplicare a unor strategii sectoriale care să favorizeze dezvoltarea sectoarelor cu un potențial de creștere ridicat;   - definirea și punerea în aplicare a unui plan național strategic „Tunisia digitală”; || - furnizarea de expertiză și de formare;   - dialog instituțional;   - sprijin instituțional și înfrățire; || - o nouă strategie industrială, care favorizează sectoarele cu un potențial ridicat de creștere, este definită; Calendar: pe termen mediu și lung   - cadru de parteneriat sectorial care stabilește obiective comune (sectorul textilelor și confecțiilor și cel al pieselor auto); Calendar: pe termen mediu   - rata de progresie a investițiilor în infrastructura industrială și tehnologică; Calendar: pe termen mediu   - instituirea unui plan strategic național și a unui plan de acțiune denumit „Tunisia digitală” (2013­2018). Calendar: pe termen mediu   
 9) Aprofundarea integrării economice, încheierea unui acord de liber schimb cuprinzător și aprofundat și apropierea de acquis-ul UE || - finalizarea fazei pregătitoare pentru negocierea unui acord de liber schimb cuprinzător și aprofundat;   - începerea negocierii unui acord de liber schimb aprofundat și cuprinzător;   - îmbunătățirea condițiilor de acces pe piață atât pentru bunuri și servicii, cât și pentru furnizorii de servicii; - apropierea reglementărilor orizontale (în materie de acreditare, evaluarea conformității și supravegherea pieței) și la nivel de sector; - continuarea și accelerarea modernizării instituțiilor responsabile de acreditare, standardizare, evaluarea conformității, metrologie și supravegherea pieței; - negocierea cu UE a unui acord privind evaluarea conformității și acceptarea produselor industriale (ACAA) în sectoarele materialelor de construcții și al produselor electrice, adăugându-se apoi la acord și alte sectoare prioritare; - continuarea apropierii legislației tunisiene de standardele UE în domeniile identificate drept priorități în cadrul acordului de liber schimb complex și cuprinzător (ALSAC); - continuarea punerii în aplicare a unor măsuri vamale care să faciliteze schimburile comerciale; - îmbunătățirea nivelului de protecție a consumatorilor prin: - consolidarea capacității administrative pentru punerea în aplicare a politicii de protecție a consumatorilor; - consolidarea rolului asociațiilor din domeniul protecției consumatorilor; || - furnizarea de expertiză și de formare;   - dialog instituțional;   - sprijin financiar prin intermediul actualului program de sprijinire a competitivității și a facilitării accesului la piață pentru modernizarea structurilor de asigurare a calității, acreditare, evaluare a conformității și supraveghere a pieței;   - consolidarea infrastructurii de control;   - înfrățire;   - sprijin pentru societatea civilă;   - asistență tehnică și sprijin prin intermediul actualului program de sprijin pentru Acordul de asociere și procesul de tranziție și al unui program ulterior acestuia, de sprijin pentru negocierea și punerea în aplicare a planului de acțiune;   || - lansarea negocierilor privind ALSAC, pentru a reflecta recomandările etapei exploratorii;   - consultări cu societatea civilă pe parcursul acestor negocieri; - Semnarea acordului ACAA în sectoarele prioritare   Calendar: pe termen mediu   - numărul de proiecte de înfrățire în domeniile ALSAC;    - numărul de proiecte de înfrățire și de sprijin instituțional în cadrul unui „program pentru finanțarea negocierii și a punerii în aplicare a planului de acțiune”; Calendar: pe termen scurt și mediu     
 10) Dezvoltarea competențelor, accesul la cunoaștere și inovare || - reformarea, creșterea calității și consolidarea guvernanței sistemelor naționale de educație, de învățământ superior și de formare profesională;   || ·      - furnizarea de expertiză și schimb de informații; ·   sprijin bugetar prin programul actual PEFESE; ·   sprijin instituțional prin intermediul proiectelor TEMPUS și al proiectelor de înfrățire aflate în derulare; ·   sprijin metodologic din partea Fundației Europene de Formare; ·   sprijin financiar prin intermediul viitorului program Erasmus + în domeniile învățământului superior și al tineretului;   || - adoptarea și punerea în aplicare a unor strategii de guvernanță în domeniile educației și formării profesionale pe baza capacității de inserție profesională; Calendar: pe termen mediu și lung   - adoptarea unui cadru național al calificărilor și de validare a acquis-ului și a experienței acumulate, pus în aplicare pe baza indicatorilor statistici de mai jos; Calendar: pe termen mediu. - număr de programe de codiplome și de cotutelă de teze între Tunisia si țările UE. Calendar: pe termen mediu   Sub rezerva disponibilității acestor statistici: - numărul de secțiuni/domenii tehnice create în sistemul școlar (pe termen lung); - procentul de școli conectate la internet; - procentul de tineri absolvenți de învățământ superior care și-au găsit un loc de muncă la un an după absolvire; - procentul de elevi absolvenți de liceu care au beneficiat de orientare; Calendar: pe termen mediu   
   || - consolidarea rolului sistemului național de cercetare și inovare;   - promovarea apropierii și a integrării Tunisiei în Spațiul european de cercetare;   - continuarea punerii în aplicare a programului PASRI (proiect de sprijin pentru sistemul de cercetare și inovare) și consolidarea acestuia la nivel regional; ||   || - numărul de instituții de cercetare și de inovare care participă la Spațiul european de cercetare, precum și numărul de proiecte comune; Calendar: pe termen mediu   - număr mai mare de studenți și cercetători care să participe la programele europene specifice de cercetare; Calendar: pe termen mediu 
 11) Ocuparea forței de muncă, coeziune și integrarea socială și dezvoltare regională și locală || - dezvoltarea și punerea în aplicare a unei strategii naționale integrate de ocupare a forței de muncă și de creștere a capacității de inserție profesională;   - stimularea transformărilor economice și sociale prin încheierea unui nou contract social și printr-un dialog social efectiv între partenerii sociali;   - promovarea politicii de incluziune socială și punerea în aplicare a măsurilor de combatere a sărăciei și de integrare a grupurilor vulnerabile.   - dezvoltarea legislației muncii pentru a deveni mai transparentă și mai modernă, în sensul creșterii flexibilității pieței muncii, protejând în același timp drepturile lucrătorilor; - stabilirea unui nivel minim de protecție socială;   - punerea în aplicare a dispozițiilor privind coordonarea sistemelor de securitate socială prevăzute la articolele 65 și următoarele din acord, în conformitate cu articolul 8 din parteneriatul pentru mobilitate. || - furnizarea de expertiză și de formare.   - schimb de informații și dialog instituțional;   - sprijin instituțional și asistență tehnică.   - sprijin pentru societatea civilă;   - sprijin instituțional și înfrățire, în special consolidarea capacităților instituționale ale fondurilor de securitate socială;   - asistență tehnică în materie de protecție socială (reforma pensiilor, evaluare a noului sistem de asigurări de sănătate, etc.);   - acțiuni de formare, schimburi de experiență și expertiză, campanii de sensibilizare; - program tematic și cooperare cu instituții specializate ale UE; || Strategia națională integrată de ocupare a forței de muncă - pusă în aplicare; Calendar: pe termen mediu - un nou contract social este încheiat și sunt instituite subcomitete tehnice; Calendar: pe termen scurt - crearea unui Consiliu național pentru dialogul social. Calendar: pe termen scurt   - dispozitiv (dispozitive) operațional(e) de rețele ale operatorilor publici de informare privind ocuparea forței de muncă, de orientare și de ajutor pentru facilitarea integrării pe piața forței de muncă; Calendar: pe termen mediu   - sistem de evaluare periodică a politicilor active privind ocuparea forței de muncă; Calendar: pe termen mediu   - adoptarea programului Tunisiei pentru munca decentă. Calendar: pe termen mediu   - crearea unui sistem de informații privind familiile aflate în nevoie și cu venituri limitate; Calendar: pe termen mediu   - strategia pentru combaterea sărăciei și pentru incluziunea socială este dezvoltată și punerea sa în aplicare a demarat; Calendar: pe termen mediu   - reuniunea subcomitetului „Migrație și afaceri sociale” pentru începerea discuțiilor cu privire la un proiect de decizie privind punerea în aplicare a dispozițiilor referitoare la coordonarea sistemelor de securitate socială în cadrul Acordului de asociere; Calendar: pe termen scurt   - propunere de adoptare a unui proiect de decizie a Consiliului de asociere Calendar: pe termen mediu   
   || - inițierea unui proces global de descentralizare și de guvernanță locală, și evoluția funcțiilor serviciilor statului;   - consolidarea eforturilor de dezvoltare regională și locală și de reducere a disparităților regionale;   - îmbunătățirea guvernanței instituțiilor responsabile cu dezvoltarea regională;   - îmbunătățirea eficienței politicilor de dezvoltare regională și locală;   || - dialog și schimburi instituționale pentru a oferi asistență Tunisiei în vederea unei dezvoltări regionale și a unei coeziuni în conformitate cu viziunea UE;   - furnizarea de expertiză și de formare.   - sprijin bugetar curent pentru consolidarea capacității autorităților locale; - sprijin pentru societatea civilă; - sprijin pentru politicile și programele de dezvoltare regională;   - sprijin instituțional și înfrățire;   - cooperare transfrontalieră și descentralizată;   - continuarea acordării de sprijin pentru consolidarea capacităților locale și formarea reprezentanților aleși la nivel local;   - contribuție la dezvoltarea organismelor responsabile de dezvoltare la nivel regional;   || foaia de parcurs pentru descentralizare și guvernanță locală - adoptată. Calendar: pe termen mediu   - reforma începută a sistemului juridic și de reglementare (legi și regulamente), a sistemului instituțional și organizațional (competențe și atribuții) și a sistemului de finanțare (impozite locale), aplicabile colectivităților locale;  Calendar: pe termen lung   - strategie adoptată pentru gestionarea resurselor umane la nivel local; Calendar: pe termen lung   - funcțiile serviciile statului, atât la nivel central, cât și la nivel regional, susținute în cadrul punerii în aplicare a descentralizării Calendar: pe termen lung   - numărul de proiecte realizate în parteneriat între colectivitățile locale tunisiene și europene; Calendar: pe termen scurt și mediu 
   || - punerea în aplicare a unei reforme a sectorului sănătății care să favorizeze performanța și un acces mai bun la îngrijire de calitate;   || - furnizarea de expertiză și de formare;   - contribuție la modernizarea infrastructurii de sănătate;   - sprijin instituțional și înfrățire; || -   strategia privind reforma în domeniul sănătății - elaborată; Calendar: pe termen scurt -   punerea în aplicare a reformei în domeniul sănătății. -   Calendar: pe termen mediu și lung 
 12) Dezvoltarea agriculturii și dezvoltare rurală || - punerea în aplicare a unui program multianual pentru agricultură și dezvoltare rurală, în conformitate cu orientările strategice ale agriculturii naționale și cu ENPARD;   - consolidarea programului de modernizare a exploatațiilor agricole, a sectoarelor, organizațiilor, instituțiilor și structurilor de asistență tehnică pentru agricultură;   - sprijinirea dezvoltării unei agriculturi de calitate (produse ecologice și indicații geografice), a sectorul pescuitului și acvaculturii;   || - furnizarea de expertiză și de formare; - sprijin, în special în cadrul viitorului proiect-pilot ENPARD; - sprijin pentru programul de modernizare a sectorului agriculturii; - sprijin instituțional și înfrățire; - sprijin pentru organizarea de seminarii privind indicațiile geografice/denumirile de origine protejate și produsele ecologice;   || -    Programul multianual pentru dezvoltare agricolă și dezvoltare rurală, instituit și funcțional; Calendar: punere în aplicare pe toată durata planului de acțiune   -    programul de modernizare a agriculturii relansat (număr de exploatații și instituții de sprijin implicate); -    Calendar: pe termen lung   -    principalele sectoare agricole (culturi arabile, fructe și legume, carne, lapte) - reactivate. Calendar: pe termen scurt și mediu -    acoperire a 20 % din populație de către sectorul cooperativelor; Calendar: pe termen lung -      -    strategii de dezvoltare pentru pescuit și acvacultură și agricultura ecologică - puse în aplicare. Calendar: pe termen mediu   
 13) Dezvoltarea și punerea în aplicare a unor strategii și programe care urmăresc asigurarea unei dezvoltări durabile || - îmbunătățirea guvernanței de mediu și promovarea unei abordări bazate pe proximitate (descentralizare, guvernanță locală), în special prin consolidarea politicii și a administrației naționale în materie de acces la informație și participare a publicului; - punerea în aplicare a unui cadru pentru planificarea strategică cuprinzând, în special, politica de dezvoltare durabilă (economie ecologică, politica în domeniul schimbărilor climatice, responsabilitatea socială a organizațiilor, inovare și tehnologii ecologice); || - furnizarea de expertiză și de formare; - consolidarea cooperării instituționale și a programelor de înfrățire; - sprijin pentru societatea civilă; - dialog politic și instituțional; || -   structuri și acțiuni ecologice la nivel local și regional - consolidate. Calendar: pe termen mediu -   Sistem de informare cu privire la mediu și la dezvoltarea durabilă, pus în aplicare cu participarea societății civile; Calendar: pe termen mediu Strategia națională pentru dezvoltare durabilă și o viziune strategică pentru economia ecologică - dezvoltate și validate de către diferitele părți interesate. -   Calendar: pe termen mediu. 
   || - stabilirea unui program național de prevenire a poluării, de depoluare, de reabilitare a mediului și de gestionare a deșeurilor; ||     || -   program național pentru depoluarea zonelor industriale - definit și pus în aplicare; Calendar: pe termen mediu -     -   - realizarea analizei strategice a sectorului deșeurilor - efectuată. Calendar: pe termen scurt 
   || - punerea în aplicare a acordurilor și a convențiilor și internaționale în domeniul protecției mediului și al schimbărilor climatice, al combaterii deșertificării, precum și al conservării biodiversității; - dezvoltarea zonelor defavorizate și promovarea condițiilor de viață ale locuitorilor din interiorul sau din apropierea parcurilor naționale în sud și a oazelor, prin promovarea acțiunilor în materie de mediu la nivel local care creează locuri de muncă și o valoare adăugată, în special a turismului ecologic; - punerea în aplicare a strategiilor și programelor care vizează atenuarea schimbărilor climatice și adaptarea la acestea;   ||   || - strategie de promovare a diversității biologice și a condițiilor de viață ale locuitorilor în interiorul sau în apropierea parcurilor naționale din sud și a oazelor - elaborată; Calendar: pe termen mediu - strategia națională privind schimbările climatice - elaborată și validată; Calendar: pe termen scurt - Inventarul actualizat al gazelor cu efect de seră - elaborat. Calendar: pe termen scurt - instituirea unui sistem MRV (monitorizare, raportare și verificare) în sectoarele energiei, industriei, agriculturii și deșeurilor. Calendar: pe termen mediu 
[1]        Comunicarea „Un răspuns nou în contextul schimbărilor
din țările vecine”, COM (2011) 303, din 25.5.2011
[2]        Tunisia și UE au semnat un prim acord de cooperare în
1969, urmat de încheierea unui acord de asociere în 1995. În acest context
și în contextul mai larg al politicii europene de vecinătate, în 2005
a fost adoptat un prim plan de acțiune.
[3]               „Un buget pentru Europa 2020”, - COM(2011) 500 final,
29.6.2011.
[4]               Statutul de la Roma al Curții Penale
Internaționale, Protocolul opțional la Convenția împotriva
torturii și altor pedepse ori tratamente cu cruzime, inumane sau
degradante, Convenția internațională pentru protecția
tuturor persoanelor împotriva disparițiilor forțate, Protocolul
opțional la Pactul internațional cu privire la drepturile civile
și politice.
[5]               „Un răspuns nou în contextul schimbărilor din
țările vecine”, COM (2011) 303, 25.5.2011
[6]               „Politica europeană de vecinătate: către
un parteneriat mai puternic”, JOIN (2013) 4 final - 20.3.2013
[7]      Eventualul sprijin
din partea UE este orientativ în această etapă.
Prioritățile cooperării financiare sunt convenite în cadrul unor
exerciții comune și incluse în documentul de programare „cadru unic
de sprijin”. Sprijinul din partea UE se poate furniza prin diferitele metode de
sprijin și instrumentele financiare disponibile (sprijin bugetar,
înfrățire instituțională, asistență tehnică,
inclusiv pentru societatea civilă și consolidarea
capacității materiale), acestea urmând a fi determinate pe baza unor
misiuni de identificare și de formulare în diferitele domenii în care UE
dorește să își mobilizeze instrumentele.